Berat Badan Tinggal 48 Kg, Yasin Sulaiman Derita Tiriod

Penyanyi dan komposer, Yasin Sulaiman mendedahkan dirinya menderita penyakit tiroid sejak lima bulan lalu sehingga berat badannya turun 18 kilogram.

Memetik Harian Metro, Yasin berkata dia disahkan menghidap penyakit itu pada November lalu dan beratnya kini hanya 48 kilogram.

BACA: “Permintaan Yasin Kaji Semula Akta Dadah Tidak Wajar” – Ameng

Menurut Yasin, dia tidak mahu orang ramai beranggapan pihak Jabatan Penjara tidak memberi makan atau mengabaikan soal kebajikan disebabkan perubahan fizikalnya.

“Seperti semua dapat lihat, saya kurus sekarang. Semasa masuk penjara dulu berat badan saya 66 kilogram dan sekarang 48 kilogram.

“Saya tidak mahu ada orang berandaian penjara tidak beri makan. Penjara banyak makanan sehingga melimpah ruah dan sebenarnya ramai saja banduan yang gemuk.

“Saya derita tiroid selama lima bulan tapi Alhamdulillah dengan bantuan dan pertolongan pihak penjara, saya mendapat ubat-ubatan serta menjalani rawatan susulan setiap bulan,” katanya.

Sementara itu, peguam bela Yasin iaitu Ariff Azami Hussein berkata keadaan kesihatan anak guamnya akan dimasukkan ke dalam dokumen representasi keempat yang bakal difailkan dalam masa terdekat.

“Kita (pembelaan) tidak meminta sesuatu yang luar biasa atau ‘miracle’ tapi yang ada asas dan boleh dibenarkan undang-undang.

“Kita tetap yakin walaupun ditolak kali ketiga, kita akan masukkan lagi yang keempat mungkin dengan sedikit perubahan terma.

“Kita tetap optimis kes ini boleh diselesaikan tanpa melalui perbicaraan kerana Yasin adalah kategori tertuduh unik kerana seorang pesakit dan boleh diberikan peluang,” katanya.

Terdahulu, Yasin didakwa menggunakan dadah jenis ’11-nor-delta-9 tetrahydrocannabinol-9- carboxylic acid’ di pejabat narkotik Ibu Pejabat Daerah (IPD) Petaling Jaya, pada 11.05 malam, 24 Mac 2022.

Yasin juga didakwa memiliki dadah jenis kanabis seberat 193.7 gram dan menanam 17 pokok dalam pasu plastik berisi tanah dan daripadanya kanabis, di kediamannya di Persiaran Surian, Damansara Indah Resort Home, PJU 3, Kota Damansara di sini, pada 5.30 petang, tarikh sama.


Video Eina Azman Menangis Cetus Tanda Tanya

Perkongsian terbaru pelakon Datin Eina Azman menjadi perhatian apabila memuat naik video dirinya sedang menangis di aplikasi TikTok miliknya.

Menerusi video tersebut, Eina turut meletakkan emoji ‘hati’ berwarna putih pada bahagian mata serta emoji ‘patah hati’ dibawahnya.

? Only Love Can Hurt Like This (Slowed Down Version) – Paloma Faith

Bagaimanapun, tidak dapat dipastikan sama ada akaun TikTok tersebut adalah milik Eina atau peminatnya.

Selain itu, Eina turut memuat naik ayat petikan mengenai luahan rasa tidak dihargai selepas hadir dalam kehidupan seseorang.

Sementara itu, diruangan komen rata-rata netizen meluahkan rasa bimbang serta membuat spekulasi berhubung rumah tangga pelakon itu.


Neelofa Enggan Komen Dakwaan Nabila, Engku Emran Nak Bercerai

Selebriti popular, Neelofa enggan mengulas mengenai dakwaan kakaknya, Noor Nabila dan suaminya, Engku Emran bercerai.

Memetik BH Online, Neelofa berkata dia tidak mahu memberikan komen yang boleh mengeruhkan keraan serta menghormati privasi kakaknya.

“Saya tak nak komen apa-apa. Lebih baik, saya mendoakan yang terbaik sahaja. Sebagai adik-beradik, sudah tentu saya tidak mahu mengeruhkan keadaan,” katanya.

Terdahulu, hangat diperkatakan apabila sumber rapat pasangan itu mendakwa Nabila dan Engku Emran dikatakan sudah tidak tinggal sebumbung dan dalam proses perceraian.

Malah, turut menjadi bualan apabila kelibat Engku Emran juga dikatakan tidak kelihatan ketika Nabila berangkat menunaikan ibadah umrah baru-baru ini.


“Kita Orang Duduk Flat Masa Awal Kahwin, Susah Senang Sama-Sama” – Shuhada

Isteri kepada pelakon sensasi, Hafidz Roshdi iaitu Nurul Shuhada dilihat tidak dapat menahan air mata apabila berkongsikan kisah diawal perkahwinan mereka.

Menerusi video dikongsikan oleh usahawan Datuk Seri Aliff Syukri, Shuhada berkata dia dan Hafidz pernah tinggal di rumah flat dan melalui hidup susah dan senang bersama.

BACA: “Rasa Cinta Saya Terhadap Shuhada Masih Ada” – Hafidz Roshdi

“Kami pernah duduk di flat masa awal kahwin dulu, susah dan senang sama-sama,” katanya.

Dalam perkongsian video itu, Aliff turut menyelami isi hati Nurul Shuhada membabitkan konflik rumah tangganya serta apa yang dirasai oleh ibu kepada dua cahaya mata itu.

“Hari ini, pertama kali saya jumpa Shuhada. Riak wajah dia nampak sedih dan memendam. Saya cuba menyelami apa yang dia rasakan dan pada saya jika masih boleh diselamatkan rumah tangga mereka alangkah lebih baik,” katanya.

Aliff turut mengumumkanvShuhada sebagai duta koleksi hijab jenamanya dalam masa sama cuba membantu untuk meringankan beban meneruskan kehidupan.

“Saya juga tahu, Shu struggle demi mencari rezeki dan saya juga berkongsi rezeki untuk membantunya dengan menjadi duta koleksi hijab jenama syarikat. Mudah-mudahan sedikit sebanyak dapat membantu Shu teruskan kehidupan,” katanya.

Terdahulu, Hafidz berkata dia masih menyayangi Shuhada serta mahu berbaik semula serta berharap ruang berdamai masih terbuka.


Syura Selamat Lahirkan Bayi Lelaki

Tahniah diucapkan buat penyanyi Syura Badron yang selamat melahirkan cahaya mata lelaki di sebuah pusar perubatan di Johor Bahru malam semalam.

Berita gembira itu dikongsikan oleh suaminya, Muhamad Farizat Ismail menerusi satu posting di Instagram hari ini.

“Syukur alhamdullillah, pada 13 march 2023 isteri saya telah selamat melahirkan seorang putera seberat 2.5 kilogram secara normal pada pukul 9.01 malam yang telah dirawat sempurna oleh @drthokha,” tulisnya.

Dalam pada itu, Farizat mengucapkan terima kasih buat mereka yang mendoakan isterinya serta turut mendedahkan nama anak pertama mereka iaitu Muhammad Umar Eussof.

“Terima kasih di atas segala doa yang tak henti-henti dari semua.. hanya Allah sahaja yang dapat membalas segala doa kalian. Terima kasih sayang untuk anugerah terindah ini. Assalammualaikum dan selamat datang sayang daddy mommy, Muhammad Umar Eussof,” tulisnya.


Dicekik & Ditampar, Sajat Dedah Hampir Diperkosa Orang Arab

Baru-baru ini, usahawan sensasi, Muhammad Sajat Kamaruz Zaman atau Nur Sajat berkongsikan detik cemas hampir diperkosa seorang lelaki di premis perniagaannya di Australia pada 17 Januari lalu.

Menerusi satu perkongsian di Facebook, Sajat berkata susulan kejadian itu dia mengalami kemurungan sehinga perlu menjalani rawatan.

Sajat berkata suspek berbangsa Arab itu sudah berjaya ditahan dan kini dalam siasatan pihak polis negara berkenaan.

“Dua minggu lepas, saya kena ugut. Ada seorang lelaki ni, dia cuba nak perkosa terhadap saya. Tu punca saya tak buka kedai sebab tengah ‘anxiety’.

“Ia dah jadi kes polis. Jadi sekarang ni saya dapat pertolongan daripada agensi yang memberi bantuan terapi untuk kesihatan mental serta gangguan seksual kerana jantina saya perempuan,” katanya.

Sajat turut berkongsikan suspek pernah menjadi pelanggan di kedai salon miliknya serta memberitahu dia tidak melawan kerana bimbang keadaan akan lebih teruk.

“Fizikalnya (suspek) besar, tinggi.. dia terkam leher, tampar muka. Saya tak melawan sebab kalau buat begitu, keadaan akan jadi lebih teruk Mungkin Sajat akan mati.

“Saya kata, saya akan buat apa sahaja yang awak mahu. Dia buka semua pakaian, saya pun cuba ‘pujuk’ dia untuk tidak berbuat begitu,”  katanya.


Hael Husaini Sihat, Tapi Badan Hanya Seberat Tiga Kampit Beras

Tubuhnya dilihat semakin kurus, komposer dan penyanyi Hael Husaini berkata dia tetap dalam keadaan sihat sahaja.

Memetik Harian Metro, Hael mendedahkan beratnya kira-kira 30 kilogram sahaja namun apa yang penting keadaan dirinya sihat sahaja.

“Berat saya sekarang berapa kilogram, rasanya tiga kampit beras ni (kira-kira 30 kilogram). Tapi, berbanding berat dulu dan sekarang, ia lebih kurang saja.

“Saya nampak kurus, sebenarnya banyak benda yang kena ‘cut’ (potong). Sebabnya, dalam masa saya nak sembuh kerana kurang sihat banyak benda yang kena jaga dari segi kesihatan dan pemakanan,” katanya.

Sebelum ini, Hael mengesahkan terpaksa membatalkan Konsert Hael Husaini Live In KL pada 19 Februari lalu berikutan faktor masalah kesihatannya.

Hael turut menafikan konsert itu dibatalkan berikutan jualan tiket yang tidak laku sebaliknya dia keputusan itu dibuat selepas mengambil kira nasihat daripada doktor.

“Saya kena berehat dan tidak terbabit dalam apa-apa konsert dulu agar tidak menjejaskan masalah kesihatan dalam tempoh yang lama. Insya-Allah, saya berharap dapat merealisasikan konsert pada tahun ini juga.

“Apapun, suatu hari nanti tiba masanya saya yakin pasti konsert solo saya dapat diadakan. Sebabnya, saya mempunyai impian tinggi, tapi biarlah perlahan-lahan untuk mencapainya dan cuba membuat yang terbaik,” katanya.


PU Syed Pertikai Ramai Teruja Michelle Yeoh Menang Oscar

Perkongsian pendakwah bebas PU Syed mempertikaikan sikap segelintir individu yang berbangga dengan kemenangan aktres Hollywood kelahiran Malaysia, Tan Sri Michelle Yeoh yang memenangi anugerah Oscar semalam.

Menerusi perkongsian di Instagram itu, turut mempersoalkan apa yang perlu dibanggakan sangat dengan anugerah berkenaan.

Menurutnya, kita tidak seharusnya berbangga dengan sesuatu yang tidak memberikan manfaat kepada urusan agama Islam.

A post shared by SYED MOHD BAKRI SYED ISHAK BENYAHYA (@pusyed_official)

“Apa dibangga dengan anugerah Oscar? Membanggakan Malaysia? Apa yang perlu dibanggakan sangat tu? Kita tidak boleh berbangga dengan sesuatu yang tidak bermanfaat kepada urusan agama,” katanya.

Perkongsian PU Syed itu mendapat pelbagai reaksi daripada netizen yang bersetuju dengan pendapatnya itu serta mendakwa filem Everything Everywhere All At Once lakonan Michelle itu membawa perkara songsang.

Bagaimanapun, ada yang berpendapat tidak salah untuk meraikan kejayaan anak Malaysia dan tidak negatif selagi bukan berniat untuk menyokong perkara songsang.


Kamal Adli Semakin Stabil, Uqasha Masih Trauma

Pelakon Kamal Adli menerusi satu perkongsian di Instagram memaklumkan keadaanya kini semakin stabil namun masih dalam proses rawatan.

Menerusi entri itu juga, Kamal mengucapkan terima kasih buat artis-artis serta rakyat Malaysia dan Singapura yang membantunya ketika kejadian.

“Alhamdulillah, amin, Kamal semakin stabil, tapi masih di bawah rawatan untuk tahan sakit, nanah, lebam di badan dan dijaga isteri saya.

“Terima kasih atas doa kalian terutamanya artis-artis di gerai jualan dan juga orang-orang Malaysia dan Singapura yang menolong Kamal.

“Cuma, Kamal harap, semua orang tolong jaga keselamatan kerana kita tak tahu siapa suka atau benci kita,” tulisnya.

Dalam pada itu, Kamal turut meminta mendoakan buat isterinya, Uqasha Senrose yang masih trauma dengan serangan tersebut serta meminta orang ramai tidak bergaduh.

“Doakan untuk isteri saya yang masih trauma kerana isu ini. Saya sayang isteri saya. Yang ketuk saya, seorang sahaja, bukan satu Singapura. Jangan bergaduh,” tulisnya.


“Allah Tengah Uji Awak & Keluarga” – Sharnaaz Titip Pesanan Buat Hafidz Roshdi

Perkongsian pelakon Sharnaaz Ahmad menjadi perhatian apabila menitipkan pesanan buat pelakon Hafidz Roshdi yang kini berdepan pertuduhan mencederakan isterinya.

Menerusi satu entri di Insta Story, Sharnaaz berharap Hafidz akan segera sembuh serta kembali perbetulkan kesilapan dilakukan.

BACA: Bapa Hafidz Roshdi Harap Kemelut Rumah Tangga Anak Selesai Cara Baik

“Sahabat, dunia ni kadang-kadang pelik.. Allah tengah uji awak dan keluarga, stay strong buat awak dan isteri.

“Cepat-cepat sembuh dan kembali perbetulkan mana yang longgar dan silap.You can get through this brother!!.” tulisnya.

Dalam pada itu, Sharnaaz turut meminta para pengikutnya supaya berhenti ‘mencurah minyak pada api’ dan berharap Hafidz cepat sembuh serta isterinya, Shuhada mencari kebahagiaan walau bukan bersama suaminya.

Semalam, Hafidz mengaku tidak bersalah atas tuduhan menumbuk isterinya sebanyak tiga kali sehingga menyebabkan kecederaan dalam kejadian di susur keluar Plaza Tol Sungai Buaya, pada 2 Mac lalu.


Uqasha Senrose Terpaksa Rahsiakan Lokasi Dia & Keluarga Demi Keselamatan

Sejak semalam hangat diperkatakan apabila pelakon Kamal Adli berdepan kejadian tidak diingini diserang oleh seorang individu menggunakan cota besi ketika menghadiri satu acara di Singapura.

Menerusi satu video terbaru, isterinya Uqasha Senrose memohon semua pihak tidak bertelagah mengenai insiden menimpa suaminya itu serta meminta perkara itu dijadikan pengajaran kepada semua untuk berhati-hati.

BACA: “Suami Aku Berdarah Depan Mata Aku, Tolong Jangan Komen Benda Bodoh”

“Apa yang berlaku tak ada kena mengena dengan negara. Malang tak berbau dan boleh berlaku di mana-mana. Jangan kerana seorang, satu negara terkena kesannya. Tak boleh begitu.

“Apa yang berlaku kepada kami, adalah pengajaran untuk semua orang supaya lebih berhati-hati selepas ini. Kita tak tahu siapa suka kita dan siapa bencikan kita. Saya harap, semua orang jangan bergaduh antara negara,” katanya.

Menurut Uqasha, rakyat Singapura semuanya baik-baik dan turut menghulurkan bantuan ketika insiden itu berlaku. Ujarnya, tidak perlulah kita bermusuh antara negara serta menyerahkan perkara itu kepada pihak polis.

“Saya nak jelaskan, orang Singapura semua baik-baik. Mereka ada bantu saya dan adik-adik saya semasa Kamal diserang. Tak ada siapa yang salah sebab benda nak jadi.

“Jangan kita bermusuh antara negara. Kita sama-sama cari rezeki. Saya pun ke sini untuk cari rezeki. Biar polis jalankan siasatan,” katanya.

Trauma dengan apa yang berlaku, Uqasha berkata dia terpaksa merahsiakan lokasi di mana dia dan keluarganya berada ketika ini.

“Sampai sekarang saya tak tahu apa motif penyerang itu. Kami terpaksa rahsiakan lokasi kami kerana ugutannya adalah ugutan membunuh. Penyerang itu tak gila. Sama ada dia gangster atau apa, saya tak tahu,.

“Keadaan itu membuatkan saya trauma sebab pertama kali saya melihat insiden begitu berlaku di depan mata saya sendiri,” katanya.


Neelofa Sahkan Hamil Anak Kedua

Segala teka teki terjawab apabila selebriti popular, Neelofa mengesahkan dirinya kini hamil anak kedua dan kandungannya sudah memasuki trimester kedua.

Memetik Astro Gempak, Neelofa mengiyakan pertanyaan dirinya kini berbadan dua selepas berkongsikan cabaran menunaikan umrah baru-baru ini.

BACA: “Kalau Saya Hamil Sekali Pun, Bila Dah Nampak Perut Besar, Maksudnya InsyaAllah” – Neelofa

“Ya, half way to go. Faham-fahamlah. Orang pun sudah nampak kan? Ramai yang mendoakan saya sihat dan selamat semuanya.

“Banyak orang mendoakan saya yang baik-baik dan banyak juga yang menghantar DM ucap yang baik-baik, jadi syukur Alhamdulillah.

“Iyalah kta pun aktif pergi sana sini, dengan anak kecil lagi. Ia bukan mudah tapi urusan saya dipermudahkan,” katanya,

Menurut Neelofa kehamilan kedua ini juga mudah seperti ketika mengandungkan anak sulungnya, Muhammad Bilal. Malah, Neelofa juga tidak kisah mengenai jantina bayinya asalkan sihat.

“Saya memang dari kehamilan pertama tak memilih. Okay sahaja. Dari kehamilan pertama, memang tidak teruk. Alhamdulillah.

“Kalau dibandingkan dengan kenalan saya yang tidak boleh bangun dari katil. Saya sangat syukur. Ada juga sedikit perubahan yang saya perlu buat tapi semua baik-baik saja,” katanya.

Neelofa mendirikan rumah tangga dengan PU Riz pada 27 Mac 2021 dan dikurniakan cahaya mata sulung, Muhammad Bilal pada 29 Januari tahun lalu.


Bapa Hafidz Roshdi Harap Kemelut Rumah Tangga Anak Selesai Cara Baik

Bapa kepada pelakon Hafidz Roshdi iaitu Roshdi Ahmad berharap kemelut ruma tangga anaknya itu dapat diselesaikan dengan cara baik.

Memetik Sinar Harian, Roshdi berkata bagi pertuduhan menumbuk isteri yang dihadapi anaknya, dia menyerahkan perkara itu diadili oleh mahkamah.

BACA: “Rasa Cinta Saya Terhadap Shuhada Masih Ada” – Hafidz Roshdi

“Sekarang kes ini sedang diadili dan kita doakan yang terbaik. InsyaALLAH kita (keluarga) juga akan selesaikan masalah ini (kemelut rumah tangga Hafidz) dengan cara terbaik,”

Roshdi yang ditemui di mahkamah semalam berharap isu yang tidak berkaitan dengan pertuduhan mahkamah tidak terus dibangkitkan oleh mana-mana pihak.

“Bagi isu yang tak patut dibangkitkan sepatutnya kita elakkan kerana pada saya ia boleh beri kesan tidak baik. Ia menjejaskan nama baik (keluarga) dan ia perlu dihentikan

“Kami bukan seperti yang difitnah. Orang kenal kami dan selama ini kami cuma berdiam (diri),” katanya.

Semalam, Hafidz mengaku tidak bersalah atas pertuduhan menumbuk hingga mencederakan isterinya, Nurul Shuhada pada 2 Mac lalu.

Susulan itu, mahkamah memerintahkan Hafidz diikat jamin sebanyak RM4,000 selain perlu menjalani rawatan psikiatri di Hospital Bahagia, Tanjung Rambutan.


“Artis Perlu Maklumkan Kepada Seniman Untuk Ke Luar Negara”

Semalam, industri hiburan tanah air dikejutkan dengan insiden pelakon Kamal Adli diserang sehingga cedera parah ketika menyertai sebuah acara di Singapura.

Perkara itu turut mendapat perhatian Presiden Persatuan Seniman Malaysia, Zed Zaidi yang menyifatkan kejadian itu sangat membahayakan.

Memetik Kosmo, Zed berkata susulan kejadian itu dia mengesyorkan kepada mana-mana artis yang ingin melakukan aktiviti di luar negara memaklumkan kepada pihak Seniman yang bersedia untuk memberikan bantuan awal kepada artis yang terlibat masalah mahupun kemalangan.

“Kami akan membantu yang mana termampu sama ada berhubung dengan konsulat di sana atau ambil tahu maklumat terbaharu tentang keadaan di situ.

“Apa sahaja aktiviti artis ke luar negara kalau maklumkan kepada Seniman adalah lebih baik kerana sekurang-kurangnya kami tahu tindakan atau bantuan seterusnya yang perlu diambil melalui persatuan dan juga pihak kerajaan di mana-mana negara,” katanya.

Dalam pada itu, Zed berkata Seniman akan melakukan penambahbaikan bagi menjaga keselamatan artis yang ke luar negara atas urusan kerja.

“Kami akan buka satu fail khas untuk artis yang bekerja di luar negara sekurang-kurangnya kami ambil maklum tentang selebriti.

“Kalau jadi apa-apa, kami boleh bantu jika dihubungi. Daripada aduan yang dibuat, kami boleh bantu melalui kedutaan Malaysia,” katanya.

Sementara itu, Zed turut menitipkan pesanan kepada para artis supaya tidak terlalu menunjuk-nunjuk mengenai kehidupan mereka di media sosial bimbang perkara tidak diingini berlaku.

“Nasihat saya jangan terlalu menunjuk-nunjuk tentang kehidupan dalam sosial media kerana kita tidak tahu ada orang taksub dengan kita. Sampai tahap upah orang untuk pukul, bagi saya dia bukan seorang ‘gentleman’ (lelaki budiman).

“Kalau boleh pihak negara Singapura dapat mengambil tindakan paling tegas dan berat kepada orang sebegini. Tak sangka negara yang paling selamat boleh berlaku macam ini sehingga buatkan pelancong takut mengunjungi negara terbabit,” katanya.


Sophia AlBarakbah Akui Sedang Dilamun Cinta Dengan Mr Doctor

Pelakon sensasi, Sophia AlBarakbah mengakui dia kini sedang dilamun cinta dengan jejaka digelar sebagai Mr Doctor.

Memetik mStar Online, Sophia berkata kekasihnya itu sentiasa memberikan semangat kepadanya ketika dia berdepan kontroversi dituduh penyondol rumah tangga Aliff Aziz.

“Saya tak gemar berkongsi hal peribadi, kalau sudah berkahwin nanti saya kan kongsi kepada semua…tapi orang yang rapat dengans aya tahu siapa jejaka tersebut.

“Buat masa seakrang cukupkan dia dikenali sebagai Mr Doctor dan dialah yang ada disisi saya ketika berdepan kontroversi sebelum ini. Dia membuatkan saya jadi lebih kuat,” katanya.

Dalam pada itu, Sophia tidak mahu membangkitkan kontroversi melanda dirinya dan meminta semua move on daripada isu berkenaan apatah lagi penggambaran drama lakonan mereka Ku Akad Kau Dengan Bismillah sudah pun selesai.

“Saya rasa cerita ini sudah lama dan semua orang patut move on. Kami pun sudah selesai menjalani penggambaran. Cukuplah hanya orang-orang terlibat sahaja tahu.

“Soal hubungan saya dengan Bella pun, saya rasa tidak perlu beritahu. Kami berada dalam industri sama, jadi kalau ke mana-mana pun pasti akan terserempak.

“Di lokasi saya dan Aliff sangat profesional. Takkanlah disebabkan isu ini kami hendak kecewakan produksi yang telah bekerja keras untuk drama ini,” katanya.

Sementara itu, Sophia berkata dia menghormati keputusan Aliff yang sebelum ini memberitahu tidak mahu bergandingan dengannya lagi.

“Soal berlakon sama dengan Aliff kenalah tanya kepadanya sebab dia yang berkata demikian. Saya hormat keputusan tersebut.

“Memang sakit apabila ramai yang bercakap tentang hal ini. Tambah lagi ketika itu saya masih dalam proses penggambaran. Tetapi semua orang ada hak untuk bercakap.

“Saya tidak boleh marah atau berkecil hati kerana yang memberi komen pun tidak tahu cerita sebenar,” katanya.


Mohon Ikat Jamin Dikurangkan, Hafidz Roshdi Hilang Tawaran Berlakon

Dalam prosiding hari ini, pelakon Hafidz Roshdi tidak mengaku tidak bersalah atas tuduhan menumbuk isterinya sebanyak tiga kali di susur keluar Plaza Tol Sungai Buaya di pada 2 Mac lalu.

Susulan kontroversi rumah tangganya sekaligus menyebabkan pelakon itu hilang pendapatan apabila beberapa syarikat produksi menarik balik tawaran berlakon.

BACA: “Rasa Cinta Saya Terhadap Shuhada Masih Ada” – Hafidz Roshdi

Memetik BH Online, perkara itu dikongsikan peguam Hafidz iaitu Datuk Akberdin Abdul Kader yang memohon mahkamah mengurangkan kadar ikat jamin di bawah RM5,000 dengan alasan anak guamnya mempunyai tanggungan dua anak.

“Beliau kehilangan pendapatan selepas beberapa produksi menarik balik tawaran berlakon kepada susulan kontroversi dihadapi.

“Beliau juga mengidap gangguan bipolar, namun menjelaskan bahawa ia bukan masalah mental yang serius seperti masalah skizofrenia,” katanya.

Aberdin memohon kadar jaminan itu dikurangkan selepas Timbalan Pendakwa menawarkan ikat jamin RM10,000 dikenakan terhadap Hafidz selaku Orang Kena Tuduh (OKT) dengan beberapa syarat tambahan.

Mahkamah kemudian membenarkan Hafidz diikat jamin RM4,000 dengan seorang penjamin serta memerintahkan pelakon itu dihantar ke Hospital Bahagia, Tanjung Rambutan pada 28 Mac ini bagi menjalani rawatan.

“Tertuduh diarahkan tidak mengganggu mangsa, selain pasport diserahkan kepada mahkamah sehingga kes selesai.

“Tertuduh dibenarkan ikat jamin sebanyak RM4,000 dan tarikh 9 Jun ini bagi sebutan semula kes, selain laporan perubatan mangsa dan laporan penilaian psikiatri tertuduh,” kata Hakim.


Bukan Tarik Diri, Aaron Aziz Akui Dibuang Dari Filem Syamsul Yusof

Pelakon Datuk Aaron Aziz mengesahkan dia tidak terlibat lagi dalam filem Original Gangster arahan pengarah terkenal, Syamsul Yusof.

Memetik Astro Gempak, Aaron bagaimanapun enggan mendedahkan punca dia dibuang kerana tidak mahu membuka aib sesiapa.

“Saya bukan tarik dari, tapi dibuang. Saya cuma boleh katakan saya tak terlibat dalam Original Gangster. Saya nak jadi profesional, saya tak nak buka aib sesiapa.

“Saya bagi muka pada Datuk Yusof Haslam, saya anggap dia macam bapa saya. Siapa yang tahu… tahulah,” katanya.

Ditanya adakah berlaku perselisihan faham antara dia dan Syamsul, Aaron enggan mengulas mengenainya serta mendoakan yang terbaik.

“Selisih faham tu.. yang faham tu faham jelah. Yang tak faham, tak payah faham. Saya tak nak buka cerita. Apapun saya doakan yang terbaik,” katanya.

Filem The Original Gangster dibintangi pelakon hebat seperti Datuk Rosyam Nor, Yayan Ruhian, Beto Kusyairy, Sharnaaz Ahmad, Shaheizy Sam dan Soffi Jikan.


Madu Miera Leyana Terkilan Tak Dapat Jumpa Anak Di Hospital

Sejak bulan lalu hangat diperkatakan mengenai kemelut rumah tangga madu Miera Leyana iaitu Adibah Abdul Mutalib dengan suami, Rosland Othman.

Terbaru, Adibah terkilan tidak dapat bertemu dengan anaknya Anisa, 12 tahun yang kini menerima rawatan di hospital akibat masalah sukar membuang air,

BACA: Masih Sayangkan Rumah Tangga, Madu Miera Leyana Tak Nak Bercerai

Memetik Harian Metro, Adibah berkata sudah sebulan dia tidak dapat bertemu dengan anaknya selepas diambil oleh suami tanpa pengetahuannya pada 11 Februari lalu.

Menurutnya, dia hanya berhubung dengan anak keempatnya itu melalui WhatsApp saja sebelum mengetahui anaknya itu menerima rawatan di Hospital KPJ Damansara.

“Saya pergi ke hospital pada 3 Mac lalu bersama sepupu perempuan kepada dia (Rosland). Saya cakap adik menangis-menangis nak berjumpa Anisa, rindu kakak dia.

“Dia pun pergi masuk ke dalam bilik wad dan masa buka pintu saya sempatlah tengok sikit Anisa dari jauh. Tapi lepas itu dia (Rosland) keluar dan kata Anisa tak nak jumpa saya.

“Saya berasa lemah sangat. Nak melawat anak sendiri di hospital pun kena merayu-rayu. Tolonglah bagi saya melawat Anisa, saya cakap kat dia (Rosland),” katanya.

Difahamkan, Abidah hadir ke mahkamah Syariah Putrajaya bersama dua anak dan kakaknya bagi urusan pelantikan peguam syarie berhubung mana-mana kes di masa akan datang.

Terdahulu, Adibah berkata dia mahu terus pertahankan rumah tangga bersama suaminya meskipun perkahwinan dilanda badai sejak dua tahun lalu.


“Rasa Cinta Saya Terhadap Shuhada Masih Ada” – Hafidz Roshdi

Sebaik sahaja keluar dari mahkamah pagi tadi, pelakon Hafidz Roshdi mengakui masih cintakan isterinya, Nurul Shuhada dan mahu menyelamatkan rumah tangga mereka.

Memetik Sinar Harian, Hafidz berkata dia mahu berbaik dengan isterinya serta berharap ruang berdamai masih terbuka.

“Saya mahu berbaik dan harap ruang pendamaian (dengan isteri) masih terbuka. Rasa cinta saya terhadap Shuhada masih ada,” katanya.

Sementara itu Hafidz menyifatkan pertuduhan yang dihadapi olehnya adalah satu episod suram dalam hidupnya namun reda dengan takdir tersebut.

“Apapun, saya reda dengan apa yang telah ditakdirkan. Kini kes saya telah dihadapkan ke mahkamah dan biarlah mahkamah sahaja yang membuat pertimbangan sewajarnya,” katanya.

Dalam pada itu, Hafidz turut meluahkan rasa rindu terhadap dua anaknya iaitu Humairah dan Umar selepas dua minggu tidak bertemu.

“Kepada kedua-dua anak saya, Humairah dan Umar, abah rindu dan sayang kalian berdua. Tidak pernah sesaat pun abah lupakan kalian,” katanya.


Cuba 5 Perisa Mi Segera Korea Ini Gais, Boleh Buat ‘Mukbang’ Challenge!

Sebut je bab mi segera cuba korang ingat balik, penduduk dari negara manakah yang menjadikan mi segera sebagai makanan ruji mereka?

Mesti korang teka penduduk Korea kan? Betul lah tu. Kalau korang nak tahu kebanyakan orang Korea Selatan mereka memilih mi segera sebagai makan ruji mereka tak kisah kaya atau miskin. Sebab tu korang akan nampak geng-geng ni kerap makan mi segara lagi-lagi dalam drama mereka.

Sehinggakan, adakalanya dengan korang sekali terliur bila lihat mereka makan. Yang suka tonton K-Drama mesti paling terpengaruh scene mereka makan kan? Mana tak nya sekali mereka makan tu boleh buat penonton terliur.

Kalau korang nak tahu, Mi DAEBAK kembali dengan siri ALL NEW Korean Classic Ramyeon dengan 5 Perisa Klasik Korean yang menarik. Mi DAEBAK perisa baru ni dah mula mendarat di Malaysia. Jadi masa ni lah untuk korang nikmati sendiri keenakan Korean Classic Ramyeon dengan cerita korang sendiri. Baru lah boleh jadi ala-ala K-Drama!

Paling best, Mi DAEBAK ni adalah Perisa Korean Asli yang dikaji dan dibangunkan oleh Shinsegae Food Korea. Bila korang beli jer Mi DAEBAK ni korang akan dapat rasa sendiri Ramyeon Korean Premium yang kenyal dan saiz mi dia juga lebih besar dari mi yang ada di pasaran tu tau! Rugi kalau korang tak buat stock banyak-banyak.

Bab kuah dia pula korang jangan risau, sebab Mi DAEBAK ni ada uncang yang besar, bila uncang besar of course lah kuah banyak kan! Yang penting mi ni HALAL. Jangan korang tak payah nak ragu-ragu bab tu dah.

Jangan risau yang cepat terpengaruh tu, kali ni kami nak payung korang mi Korea dengan lima perisa baru yang korang boleh buat Mukbang Challenge.

Okey, korang yang suka seafood tu wajib try yang ni. Dalam Seafood Jjamppong Ramyeon korang dapat rasai sendiri hidang makanan laut yang digabungkan menjadi sup pedas berempah. Bukan tu saja, lagi padu bila korang dapat makan bersama mi kenyal premium. Memang terangkat habis lah!

Nak lagi best korang boleh tambah seafood fresh ke apa. Tapi makan macam tu saja pun dah padu habis!

1. Letakkan mee segera dalam 450ml air mendidih dan masak selama 4 – 5 minit.

Petua: Kecilkan api kepada api sederhana selepas memasukkan mi untuk mengelakkan penyejatan air yang berlebihan yang mungkin mengurangkan nisbah resipi air dan perasa yang dimasukkan.

Manjakan diri korang dengan kepuasan Homestyle Korea dengan Sup Rumpai Laut yang penuh rasa Umami digabungkan dengan mi kenyal premium.

Terokai kelazatan Korean yang paling ikonik iaitu mi kenyal premium bersalut dengan sos tteok-bokki manis dan pedas.

Petua: Pastikan anda kekalkan 3 – 4 sudu besar air untuk mencampurkan perasa sehingga sos mencapai konsistensi sebelum mencampur/menyalut dengan mi.

Nikmati hidangan keselesaan kegemaran Korean iaitu Sup Kimchi Authentic. Sekali korang hirup sup ni pasti nak makan lagi. Sebab rasa kimchi tu sedap sangat. Memang susah lah nak damat kat kedai sup yang macam ni.

Rasai sendiri resepi tradisional Korea iaitu sup cendawan pedas yang tebal digabungkan dengan mi kenyal premium.

Petua: Kecilkan api kepada api sederhana selepas memasukkan kek mi untuk mengelakkan penyejatan air yang berlebihan yang mungkin mengurangkan nisbah resipi air dan perasa yang dimaksudkan.

Oh by the way gais! Size mi ni pun besar tau kalau nak dibandingkan dengan mi dari jenama lain! Kalau sorang makan mesti kenyang sangat! Berbaloi baloi dan shoo shedap!

Lepas ni geng student dah boleh tukar menu mi Korea hari-hari lah. Yang bekerja tu pulang dalam keadaan letih dan lapar boleh lah jadikan mi DAEBAK sebagai pilihan menu korang. Nak hidang pun senang jer, tak perlu tunggu lama-lama.

Yang nak beli buat stock tu tekan jer link ni kat Shoppe untuk dapatkan harga promo tau atau boleh dapatkan di mana-mana pasar raya, kedai serbaneka dan kedai runcit di seluruh Malaysia.

Bukan tu je, harga sangat berpatutan kalau nak dibandingkan dengan mi Korea lain. Dah la ada pelbagai perisa, tambah pula mampu milik! Memang ngam untuk Korean Foodie! Try it out okay?


Yayasan Berjaya Sompo Beri RM32,000 Kepada Seven Tea One Untuk Pusat Tea Herba Halal

Baru-baru ini, Yayasan Kebajikan Sompo (“Yayasan”) menyampaikan cek berjumlah RM32,000 kepada Seven Tea One Sdn Bhd (“Seven Tea One”). Seven Tea One adalah antara empat penerima Geran Kebajikan Sosial Antarabangsa FY2022 Yayasan di luar Jepun. Ini adalah kali kesepuluh Malaysia menerima sokongan geran antarabangsa daripada Yayasan Kebajikan Sompo.

Berjaya Sompo Insurance (“Berjaya Sompo”), entiti yang beroperasi di Malaysia dan sebahagian daripada Sompo Holdings (Asia) Pte. Ltd, mengesyorkan Seven Tea One untuk menjadi salah seorang penerima geran atas usaha berterusan mereka ke arah program yang bertujuan melengkapkan individu kurang upaya dengan set kemahiran yang akan meningkatkan peluang kebolehpasaran mereka.

Geran daripada Yayasan itu akan membiayai penubuhan pusat pengeluaran yang diperakui Halal yang membantu Seven Tea One meningkatkan pertumbuhan pasarannya untuk membekalkan campuran herba infusi sihat yang diperakui Halal untuk komuniti yang semakin berkembang untuk mencari minuman semula jadi, kesihatan dan barangan mesra Halal.

Encik Tan Sek Kee, Ketua Pegawai Eksekutif Berjaya Sompo, berkata, “Di Berjaya Sompo, kami berusaha ke arah menjadi masyarakat yang pelbagai dan inklusif secara aktif. Kami berbesar hati untuk menyokong Seven Tea One dalam misi mereka untuk menyediakan latihan vokasional dan ruang pekerjaan untuk individu kurang upaya.”

“Kami Seven Tea One mampu menjadi sebahagian barisan pengeluaran syarikat mampan melalui pembangunan pasaran campuran herba infusi mereka dan pusat latihan. Kami yakin mereka akan mencapai visi mereka untuk menghasilkan produk yang bertanggungjawab secara sosial dan memupuk keterangkuman dalam komuniti,”katanya lagi.

Encik Tan Sek Kee menyampaikan cek bernilai RM32,000 kepada Encik Lai Chong Haur, pemilik Seven Tea One Sdn Bhd.

Dalam ucapan penerimaannya, Encik Lai berkata, ini adalah satu penghormatan apabila dipilih sebagai salah seorang penerima Yayasan Kebajikan Sompo. Sekaligus ini dapat mengembangkan perniagaan kami dan melengkapkan pusat pengeluaran. Pada tahun akan datang, kami berhasrat untuk menyediakan lebih banyak peluang pekerjaan kepada ibu tunggal dan kurang upaya daripada kumpulan B40. Justeru, kami bersyukur menerima geran itu kerana ia membantu kami meningkatkan lagi modal perniagaan dan mengembangkan impak kami.


Hafidz Roshdi Dilarang Ganggu Shuhada, Perlu Serahkan Pasport Pada Mahkamah

Dalam prosiding hari ini, Mahkamah Majistret Kuala Kubu Bharu memerintahkan pelakon Hafidz Roshdi menjalani rawatan dan pemeriksaan psikiatri di Hospital Bahagia.

Memetik Kosmo, Hakim Siti Fatimah Talib memerintahkan demikian selepas membenarkan permohonan pendakwaan yang diwakili Timbalan Pendakwa Raya Nurul Qistini Qamarul Abrar.

Mahkamah memerintahkan tertuduh ke Hospital Bahagia pada 28 Mac ini dan tidak menganggu mangsa serta menyerahkan pasport kepada mahkamah sehingga kes selesai.

Sebelum ini, Hafidz mengaku tidak bersalah atas pertuduhan menumbuk pipi kiri isterinya sebanyak tiga kali di susur keluar Plaza Tol Sungai Buaya, di sini 2 Mac lalu.

Mengikut pertuduhan Hafidz didakwa menumbuk isterinya Nurul Shuhada sebanyak tiga kali sehingga mangsa mengalami luka, lebam dan bengkak di pipi kiri.

Hafidz dibenarkan ikat jamin sebanyak RM4,000 dan tarikh 9 Jun ini bagi sebutan semula kes, selain laporan perubatan mangsa dan laporan penilaian psikiatri tertuduh,


“Suami Aku Berdarah Depan Mata Aku, Tolong Jangan Komen Benda Bodoh”

Semalam, pelakon Kamal Adli berdepan kejadian tidak diingini apabila diserang oleh seorang individu menggunakan cota besi ketika menghadiri satu acara di Singapura.

Ketika itu Kamal dan isterinya, Uqasha Senrose sedang melayan peminat untuk bergambar sebelum suspek datang mencari Kamal yang disangkakan peminat.

Menerusi perkongsian Uqasha lewat pagi tadi, Kamal perlu menjalani pembedahan major berikutan kecederaan di belakang kepalanya.

Dalam pada itu, Uqasha turut mendedahkan mesej diterima menerusi aplikasi WhatsAppa dipercayai dihantar oleh lelaki yang memukul suaminya.

Menerusi mesej tersebut, individu berkenaan menggelar Kamal sebagai anjing serta mengugut mahu membunuh aktor itu.

Kata Uqasha, lelaki berkenaan sudah lama menjadikan Kamal sebagai sasaran namun tidak dapat dipastikan punca individu itu menyimpan dendam.

Sementara itu, dalam perkongsian terbaru Uqasha meminta orang ramai tidak meninggalkan komen bodoh jika tidak ada perkara baik untuk dicakapkan susulan dia membuat kenyataan Kamal diserang penduduk negara tersebut.

Ujarnya lagi, dia menyaksikan suami berdarah-darah di depan matanya dan dia mengalami trauma sehingga menggigil.

Uqasha turut menjelaskan lelaki yang menyerang Kamal adalah warga Singapura berdasarkan kad penegenalannya dan bukan orang tidak siuman.


Mahkamah Perintah Hafidz Roshdi Dihantar ke Hospital Bahagia

Mahkamah Majistret Kuala Kubu Bahru hari ini, memerintahkan pelakon, Hafidz Roshdi dihantar ke Hospital Bahagia bagi menjalani rawatan psikiatri.

Memetik Sinar Harian, perintah tersebut dikeluarkan Hakim Siti Fatimah Talib yang bertindak selaku Majistret selepas membenarkan permohonan Timbalan Pendakwa Raya, Nurul Qistini Qamarul Abrar bagi pemeriksaan mengikut Seksyen 342 Kanun Acara Jenayah.

BACA: “Keluarga Membenarkan Hafidz Kahwin Lagi Tanpa Izin Saya” – Shuhada

Sebelum ini, Hafidz mengaku tidak bersalah atas pertuduhan mencederakan isterinya, Nurul Shuhada pada 2 Mac lalu.

Berdasarkan pertuduhan, pelakon itu didakwa dengan sengaja menyebabkan kecederaan terhadap isterinya dengan menumbuk menggunakan tangan sebanyak tiga kali sehingga mangsa mengalami luka, lebam dan bengkak di pipi kiri.


Kamal Adli Cedera Parah Diserang Lelaki Tak Dikenali

Pelakon Uqasha Senrose memaklumkan suaminya, Kamal Adli cedera parah selepas diserang oleh seorang individu tidak dikenali di Singapore Exspo Hall, Singapura semalam.

Memetik Kosmo, Uqasha berkata insiden berlaku selepas selesai menertai sebuah acara di sana. Ujarnya, seorang lelaki memanggil Kamal sebelum aktor itu dipukul berkali-kali menggunakan cotar.

BACA: Kamal Adli Beri Hadiah Mewah RM12,000 Sempena Hari Jadi Uqasha Senrose

“Ketika kami bergambar bersama seorang peminat, seorang lelaki tiba-tiba memanggil nama Kamal sebelum memukulnya berkali-kali di bahagian kepala, muka dan badan dengan cotar dan senjata tajam sehingga cedera parah.

“Kejadian tersebut berlaku di depan mata saya. Kami tidak kenal pun lelaki tersebut,” katanya.

Menurut Uqasha lagi, individu tersebut telah pun ditahan oleh polis Singapura serta memberitahu pelaku tersebut memberi amaran ada pihak menghantarnya untuk menyerang mereka.

“Ketika kejadian berlaku, ahli keluarga saya semua ada di lokasi tersebut. Lelaki berkenaan berjaya ditahan oleh orang ramai sebelum diserahkan kepada pihak berkuasa.

“Paling seram dia turut menjerit meninggalkan amaran kepada kami sekeluarga supaya berjaga-jaga dan memberitahu ada individu yang menghantarnya untuk menyerang kami,” ujarnya.

Bukan itu sahaja, adik-beradiknya turut menerima ugutan daripada individu berkenaan yang berkata dia cemburu apabila Kamal berkahwin dengan aktres itu.

“Bila dia dah ditangkap oleh orang awam, dia berikan beberapa alasan antaranya, kononnya dia dihantar oleh satu pihak.

“Kemudian, katanya dia ada isu peribadi dengan Kamal dan bila ditanya lagi, dia beritahu bahawa dia cemburu apabila Kamal berkahwin dengan saya.

“Hal yang menjadi kerisauan kami, dia sempat memberikan ugutan kepada kami. Katanya, dia ingat wajah kami termasuk adik beradik saya dan akan menanggung akibatnya,” katanya.

Berkongsikan mengenai keadaan suaminya, Uqasha berkata ada kemungkinan Kamal perlu menjalani pembedahan kerana luka yang besar dan panjang.

“Saya sedih kerana Kamal perlu jalani pembedahan, sebab belakang kepala luka panjang. Mungkin dia kena ditidurkan. Saya tak boleh nak masuk bilik pembedahan sekarang. Cuma boleh buat laporan polis di Singapura,” katanya.


Isteri Yonnyboii Hamil 5 Bulan, Berat Badan Turun 10 Kg

Isteri kepada penyanyi Yoonnyboii iaitu Nik Nazira berkongsikan berita gembira dia kini sedang hamil anak sulung dan usia kandungan sudah mencecah lima bulan.

Menerusi satu perkongsian di Instagram, Nazira berkata dia sudah lama menyimpan rahsia mengenai kehamilannya dan sudah tiba masa untuk berkongsi kepada umum.

A post shared by ? ? ? ? ? ? (@niknazira)

“Sudah berbulan menyimpan rahsia tapi kini saya mahu berkongsi beberapa bulan terakhir kehamilan saya kepada anda semua. Alhamdulillah, kami bakal menjadi ibu dan bapa,”tulisnya.

Menerusi perkongsian itu, Nazira turut berkongsikan beberapa keping gambar bersama Yonny dan gambar ultrasound bayi.

Sementara itu memetik mStar Online, Nazira berkata dia mengalami alahan teruk sehingaa berat badannya turun sebanyak 10 kilogram.

“Sepanjang lima bulan awal, saya alami morning sickness yang sangat teruk. Sehingga tak boleh nak keluar dan terpaksa menolak jemputan banyak acara.

“Saya tidak mengidam benda pelik-pelik, semuanya biasa sahaja… cuma disebabkan morning sickness itu berat badan saya turun dari 55 kg. Tapi sekarang semuanya kembali normal dan saya juga boleh bekerja seperti biasa,” katanya.

Terdahulu, Yonny mendirikan rumah tangga bersama Nik Nazira pada 20 November 2021 selepas sebulan mengikat tali pertunangan.


Buat Live Gigih Jual Biskut, Netizen Sedih Tengok Shuhada

Baru-baru ini, isteri kepada Hafidz Roshdi iaitu Nurul Shuhada dilihat ada memubuat siaran langsung bagi mempromosikan perniagaan biskut di bawah jenamanya iaitu ‘Satu Tak Cukup Shelup Shelup‘.

Sesi live hampir sejam itu turut disertai pelakon Mawar Rashid yang turut memberikan kata-kata semangat serta menawarkan diri membantu dari segi menjalankan perniagaan.

BACA: “Keluarga Membenarkan Hafidz Kahwin Lagi Tanpa Izin Saya” – Shuhada

Perkongsian Shuhada itu mendapat pelbagai reaksi daripada netizen yang sebak melihat parut di wajah ibu kepada dua cahaya mata itu apatah lagi berpunca daripada suaminya sendiri.

Dalam pada itu, ada yang meluahkan rasa sedih melihat wanita itu yang gigih berniaga untuk menjana pendapatan sendiri demi dirinya dan anak-anak.

Malah, rata-rata netizen mendoakan agar Shuhada dimurahkan rezeki serta dipermudahkan segala urusan di dunia dan akhirat.

Terdahulu, hangat diperkatakan apabila Shuhada ditumbuk sebanyak tiga kali oleh suaminya sehingga menerima 10 jahitan.


Jadi Suri Rumah Sepenuh Masa, Syifa Melvin Bahagia Di Bangkok

Sudah empat bulan bergelar isteri kepada bintang bola sepak kebangsaan, Safawi Rasid, pempengaruh media sosial Syifa Melvin tidak merancang mengenai soal cahaya mata serta menyerahkan rezeki zuriat kepada Allah.

Memetik Harian Metro, Syifa berkata sudah pasti dia mahukan anak dan mengharapkan doa yang baik-baik untuk rumah tangganya serta berkongsikan berat badannya kini bertambah.

BACA: “Kalau Safawi Tak Nak Saya Pakai Ketat Saya Tak Pakailah” – Syifa Melvin

“Siapa kahwin tak mahu anak kan? Insya-Allah ada rezeki, adalah. Doakan yang baik-baik. Banyak perubahan selepas berkahwin. Tanggungjawab pun bertambah serta berat badan saya pun makin bertambah sebab bahagia kot,” katanya.

Dalam pada itu, Syifa yang kini menetap di Bangkok, Thailand menemani suaminya yang bermain untuk kelab Ratcaburi FC memberi fokus pada tugasnya sebagai isteri.

“Kehidupan di Bangkok okay sebab saya dengan suami saja. Memang 100 peratus saya beri perhatian pada dia saja. Di sana memang saya betul-betul jadi suri rumah sepenuh masa.

“Tempat kami duduk itu pun susah nak cari makanan halal, jadi memang setiap hari saya akan memasak dan saya okay saja sebab gemar memasak,” katanya.


Diminta Kongsi Tips Curang, Shuk Sahar Enggan Ajar Sebab Dah Pencen

Baru-baru ini, perkongsian pelawak Shuk Sahar di TikTok menjadi perhatian apabila ada netizen memintanya mengajar cara untuk curang.

Bagaimanapun, permintaan individu tersebut ditolak oleh pelawak berkenaan serta Shuk mengatakan dia sudah pencen.

BACA: “Doakan Kami Berdua” – Shuk Sahar & Rossa Sera Tunai Umrah Bersama

Replying to @ZULHILMI HAZWAN meh saya ajaq abg naa…#fyp? #fyp??viral #fyp #saranghaeserum #ssbeaute #kulitputih #curang

? Pagodão do Birimbola (Tchubirabirom) – Os Quebradeiras & Machadez & Mousik

“Minta maaf bang, benda yang abang suruh saya ajar tu, memang saya dah pencen..taubat lahum dah!” katanya.

Perkongsian Shuk itu mendapat pelbagai reaksi daripada netizen yang memuji jawapan diberikan pelawak itu yang disifatkan matang dan tidak marah.

Dalam pada itu, rata-rata netizen meluahkan rasa syukur Shuk tetap positif meskipun ramai yang mengecam dan mengutuknya serta mendoakan agar pelawak itu bahagia.

Untuk rekod, Shuk dan Rossa Sera mendirikan rumah tangga pada 2015. Pasangn itu dikurniakan dua orang cahaya mata iaitu Nur Wurratu Ain, 6, dan Nur Assyifatu Aimi, 3.


“Penyokong Lelaki Tegar Syamsul, Check Balik Kot! Saya Yang Beli Beras” – Puteri Sarah

Selasa lalu, hangat diperkatakan mengenai kemelut rumah tangga pelakon Puteri Sarah apabila suaminya, pengarah terkenal Syamsul Yusof enggan menceraikannya.

Memetik temubual Oh Bulan, Puteri Sarah sempat memberikan peringatan kepada golongan lelaki yang menyokong pengarah Mat Kilau itu.

Menurut Puteri Sarah, istilah lelaki ‘beli beras’ tidak wujud dalam kehidupannya kerana dia yang bekerja keras setiap hari dan dia yang membeli beras.

“Kepada penyokong-penyokong lelaki di luar sana yang tegar menyokong Syamsul Yusof itu, yang kata kita beli beras. Check balik kot! Saya yang beli beras dengan lauk semua,” katanya.

Terdahulu, Puteri Sarah dan Syamsul diperintahkan oleh Mahkamah Rendah Syariah untuk melantik wakil Jawatankuasa Pendamai (JKP) dalam kes permohonan penceraian mereka.

Sarah dan Syamsul telah mendirikan rumah tangga pada 8 Mac 2014 dan mereka dikurniakan dua orang cahaya mata, Syaikhul Islam dan Sumayyah.


Berpihak Kepada Yang Benar, Yusof Haslam Restu Isteri Jadi Pencelah

Pengarah Datuk Yusof Haslam memberi keizinan kepada isterinya, Datin Patimah Ismail untuk jadi pencelah dan saksi buat menantunya, Puteri Sarah dalam kes injuksi Ira Kazar yang didakwa melanggar perintah mahkamah.

Memetik Kosmo, pengarah terkenal itu yakin isterinya ada alasan kukuh untuk berbuat demikian apatah lagi Datin Patimah melihat sendiri situasi rumah tangga anak dan menantunya itu.

“Isteri saya telah beritahu dan meminta keizinan untuk beri keterangan selaku pencelah bagi kes tuntutan yang dikemukakan Sarah kepada pihak ketiga

“Saya akur dengan kehendaknya kerana dia lebih tahu apa yang berlaku dalam rumah tangga Sarah dan Syamsul, tambahan pula dia yang berada di rumah sepanjang tempoh itu.

“Kami bukan mahu menyebelahi sesiapa tetapi andai anak kami terkhilaf, tentu kami berpihak kepada yang benar. Salah tetap salah, sekali pun darah daging sendiri,” katanya.

Dalam pada itu, Yusof berharap tiada kaum Adam tergamak ‘mengangkat’ tangan kepada wanita. Ujarnya lagi, tiada ibu bapa mahu melihat rumah tangga anak- anak berantakan.

“Saya tak boleh ulas lanjut. Dua-dua saya sayang, itu anak, ini menantu. Cuma doa yang mampu saya bersama isteri tadahkan semoga semua ini berakhir dengan baik.

“Percayalah tiada ibu bapa yang mahu melihat rumah tangga anak-anaknya berantakan. Tidak mungkin ada,” katanya.


“Keluarga Membenarkan Hafidz Kahwin Lagi Tanpa Izin Saya” – Shuhada

Selepas pelakon Hafidz Roshdi memuat naik surat terbuka panjang buat Nurul Shuhada, giliran isterinya pula tampil membalas menerusi satu perkongsian di Instagram.

Menerusi entri tersebut, Shuhada berkata dia tidak akan mengupas lanjut mengenai kenyataan Hafidz dan segala tindakan dilalukan melalui saluran undang-undang.

Bagaimanapun, Shuhada berkata kenyataan itu dimuat naik demi melindungi dirinya serta anak-anak.

Namun, dia telah cuba sehabis baik  menjadi isteri termasuklah melupakan hasrat menyambung pelajaran.

Shuhada berkata dia sentiasa menyokong kerjaya Hafidz meskipun adakalanya rumah tangga mereka diuji, namun dia tetap setia bersama pelakon itu.

Namum, baru-baru ini dia diuji dengan kehadiran orang ketiga dan rasa dikhianati apabila semuanya berlaku tanpa pengetahuannya serta mendakwa membenarkan berkahwin tanpa keizinannya.

Dalam pada itu, Shuhada berkata sebagai wanita sudah tentu dia marah, geram, kecewa dan sedih apabila hadirnya orang ketiga.

Namun, dia cuba untuk memberi peluang berbincang sebaliknya dia dikasati sehingga berbekas di hati dan secara fizikal.

Shuhada turut berkata dia tidak diminta untuk diadili, tetap berharap agar kisah yang berlaku dalam hidupnya tidak terjadi kepada orang lain.


Remy Ishak Sahkan Isteri Hamil 5 Bulan

Pelakon Remy Ishak akhirnya mengesahkan isterinya, Ezza Yusof kini hamil anak sulung dan usia kandung sudah mencecah 5 bulan.

Memetik Kosmo, Remy berkata tidak dapat digambarkan dengan kata-kata  mengenai perasaannya apabila bakal bergelar bapa tidak lama lagi.

BACA: Kesihatan Mental Belum Pulih, Remy Ishak Menggeletar Ketika Ditemu Bual

“Bukan sebab saya tak nak dedahkan atau apa. Sebelum ini waktu ditanya, kandungan masih lagi di peringkat awal. Doktor pun beri nasihat tidak mengembar-gemburkan dahulu.”

“Jadi, memang tak boleh nak cakap (kongsi) apa sangat. Sekarang dah stabil dan kandungan Ezza pun doktor kata sihat, bolehkah saya kongsikan kepada orang ramai,” katanya.

Dalam pada itu, Remy turut meminta kepada orang ramai mendoakan yang baik-baik buat isterinya serta untuk mereka sekeluarga yang bakal memasuki fasa baru selepas ini.

“Sekarang kandungan dah lima bulan dan kita boleh nampak baby bump. Dah ada ‘baby’ dalam perut. Dah buat imbasan semua dan memang tak boleh sembunyi dah.

“Orang pun tengok keadaan dia macam mana sekarang kan? Begitulah dan betul apa yang diperkatakan ramai. Tak tahu nak gambarkan macam mana perasaan bakal bergelar seorang bapa Memang sesuatu yang sangat istimewa.

“Cuma saya minta doa yang baik-baik daripada orang raami agar fasa baharu dalam kehidupan suami isteri antara saya dan Ezza mendapat rahmat Allah S.W.T. rasa lain macam bila nak bergelar bapa,” katanya


Hafidz Roshdi Beri Tempoh 48 Jam Untuk Shuhada Mohon Maaf

Sejak minggu lalu hangat diperkatakan mengenai kemelut rumah tangga Hafidz Roshdi apabila menceraikan isterinya, Nurul Shuhada serta mencederakan ibu kepada dua cahaya matanya itu.

Sebentar tadi, perkongsian Hafidz menjadi perhatian apabila memuat naik surat terbuka buat Shuhada. Menerusi entri itu, Hafidz mendakwa apa yang dicanangkan oleh isrerinya itu adalah tidak benar.

Katanya lagi, ada kenyataan palsu oleh Shuhada sudah melampau mengaitkan serta mengaibkan keluarganya apabila ada menyebut adiknya bersubahat adalah satu fitnah.

Tambahnya lagi, susulan pendedahan tidak benar itu ada pihak menggunakan gambarnya, Shuhada dan seisi keluarganya sebagai topik.

Menurut Hafidz, perkara itu menyebabkan ketenteraman seluruh keluarganya terjejas di atas tindakan Shuhada.

Justeru itu, Hafidz meminta tempoh 48 jam agar Shuhada dana mana-mana pihak menarik balik segala penerbitan umum serta gambar keluarga.

Malah, Hafidz turut menuntut Shuhada memohon maaf secara terbuka dan terpaksa mengambil tindakan undang-undang buat mereka yang menyentuh maruah dan privasi keluarganya.

Dalam pada itu, Hafidz menegaskan dia masih lagi bapa kepada anak-anaknya dan meminta mana-mana pihak menghormati keputusannya.


“I Rasa Puteri Sarah Nak Syamsul Lagi, Cuma Dia Tengah Marah…” – Michael Ang

Baru-baru ini, menerusi sesi Live pengarah terkenal Michael Ang ada memberikan pendapatnya selepas menonton video temubual pelakon Puteri Sarah sebaik sahaja keluar dari mahkamah.

Menerusi video dikongsikan semula pengguna TikTok, Michael berpendapat Puteri Sarah seakan sedang menimbulkan provokasi terhadap suaminya, Syamsul Yusof agar meninggalkan isteri kedua, Ira Kazar.

Michael Ang || Puteri Sarah Seperti Provoke Syamsul Untuk Tinggalkan Perempuan Macam Rohingya Itu ? #MichaelAng

“I tak tahu la, I rasa dia macam.. you nak provoke ke apa? dia samaada you bitter ataupun you pun taknak cerai,” katanya.

Malah, Michael mendakwa Puteri Sarah mahukan Syammsul lagi namun mungkin dia sedang marah serta menunjukkan egonya.

“I rasa macam dia nak Sol lagi cuma dia tengah marah, so dia tunjuk ego dia. I rasa macam tu. Tengok dia punya body language, cara dia cakap. Apa korang rasa?” katanya.

Sejak beberapa hari lalu hangat diperkatakan apabila Syamsul enggan melepaskan isteri pertamanya, Puteri Sarah dalam kes sebutan perceraian mereka.

Puteri Sarah turut memohon agar suaminya  menceraikannya kerana dia tidak nampak jalan berdamai malah mereka juga sudah lama tidak seperti suami isteri.


41 Mangsa Pelaburan Lavida Coin Tuntut RM59 Juta Daripada Vida

Seramai 41 mangsa merupakan pelabur mata wang kripto milik Datuk Seri Vida iaitu Lavida Coin menuntut kerugian berjumlah RM59 juta daripada usahawan kosmetik itu.

Memetik mStar Online, kesemua mangsa membuat tuntutan mendakwa wang pelaburan dan keuntungan yang dijanjikan tidak dipulangkan sejak lima tahun lalu.

BACA: Takut Mati Sebab Potong Usus, DSV Batalkan Di Saat Akhir

Susulan itu, kesemua mangsa memfailkan writ saman terhadap Vida di Mahkamah Tinggi Kuala Lumpur bersama tiga lagi rakan kongsinya.

Menurut peguam Mohammad Izwan Azmi yang mewakili kesemua plaintif, writ saman dan tuntutan telah diberikan kepada Vida di Empire Beauty DSV, Angsana Mall, Ipoh, Perak pada 15 Disember 2022.

“Pada Ogos 2018, mangsa membuat pindahan wang ke syarikat-syarikat milik Vida dan menurut representasi oleh pihak defendan iaitu Vida dan lain-lain mendakwa Lavida Coin adalah sah dari segi undang-undang, ada kelulusan Suruhanjaya Sekuriti Malaysia (SC), Bank Negara dan agensi lain.

“Namun menariknya, pada 29 Ogos 2019, SC mengumumkan Lavida Coin dimasukkan ke dalam senarai amaran pelanggan agar tidak membuat pelaburan.

“Sehubungan itu, jika Vida gagal membuat bayaran kemungkinan tindakan akan diteruskan termasuk muflis selain rumah dan harta di sita,” katanya.

Sementara itu, peguam plaintif memaklumkan writ saman dan pernyataan tuntutan tersebut terpaksa diiklankan di akhbar Berita Harian bertarikh 10 Februari 2023 disebabkan tak dapat serahkan kepada tiga lagi defendan lain.


“Baju Melayu Terlampau Moden Pun Tak Cantik Juga” – Aeril Zafrel

Pelakon Aeril Zafrel berpendapat tidak semestinya rekaan baju Melayu terlalu moden dan fancy mampu menarik minat pembeli.

Memetik Utusan Online, baru saja melancarkan koleksi baju Melayu, Soultan, Aeril berkata rekaan tradisional yang disuntik sedikit elemen moden lebih digemari ramai.

BACA: “Marah Macam-Mana Pun, Saya Tak Akan Angkat Tangan” – Aeril Zafrel

“Saya sendiri peminat baju Melayu. Saya tak bersetuju bila rekaan baju Melayu terlalu fancy dan lari daripada elemen kemelayuan. Susah nak jual, mungkin tak laku. Tetapi mungkin dibeli oleh golongan tertentu.

“Bila nak buat baju Melayu ini, kita kena ambil kira dan kaji material, rekaan serta elemen tambahan melibatkan butang dan cutting,” katanya.

Dalam pada itu, Aeril berkata dia mengambil masa dua tahun sebelum bersetuju untuk bekerjasama dengan Hijabistahub untuk menghasilkan koleksi baju Melayu, Soultan.

“Saya ini cerewet. Sebab itu bila ditawarkan untuk kolaborasi ini, saya fikir dahulu. Perlu ambil kira pelbagai aspek. Jualan, kredibiliti dan produk itu sendiri. Kolaborasi melibatkan nama baik ini, saya tidak boleh ambil mudah.

“Tetapi saya lihat, mereka adalah antara usahawan Melayu yang berjaya dan dipercayai. Jadi saya bersetuju.

“Bukan tak mahu keluar jenama baju Melayu sendiri, tetapi saya mahu fokus dengan perniagaan sedia ada,” katanya.


Hafidz Roshdi Akan Didakwa Isnin Ini

Pelakon Hafidz Roshdi akan didakwa di mahkamah pada Isnin ini susulan tindakannya dipercayai menumbuk isterinya, Nurul Shuhada di kawasan Rehat dan Rawat (R&R) Sungai Buloh.

Memetik Harian Metro, Ketua Polis Selangor Datuk Hussein Omar Khan berkata, lelaki berusia 29 tahun akan didakwa di Mahkamah Kuala Kubu Baharu.

Sebelum ini, pelakon itu ditahan polis bagi membantu siasatan kes itu. Hafidz ditahan kira-kira jam 12 tengah hari ketika hadir di Bahagian Siasatan Jenayah Seksual, Wanita dan Kanak-Kanak (D11) Ibu Pejabat Polis Kontinjen (IPK) Selangor.

Bagaimanapun, pelakon itu dibebaskan dengan jaminan polis sebaik selesai diambil keterangan pada petang hari yang sama.

Terdahulu, Shuhada membuat laporan polis di Balai Polis Jinjang mendakwa ditumbuk oleh suaminya beberapa kali sehingga menyebabkan kecederaan.


Sahabat Lama Shuhada Dedah Persahabatan Dihalang Oleh Hafidz?

Baru-baru ini, perkongsian isteri Hafidz Roshdi iaitu Nurul Shuhada di Insta Story menjadi perhatian apabila memuat naik semula hantaran daripada kenalan lamanya.

Menerusi perkongsian tersebut, Shuhada mendedahkan mesej rakannya mendakwa ada seseorang yang toksik menghalang mereka untuk berkawan.

Difahamkan, individu yang dimasukkan itu dipercayai Hafidz kerana mereka tidak lagi berhubung selepas Shuhada berkahwin pada 2016.

“Kepada sahabat lama saya. Awak tahu awak siapa. Sejujurnya, awak bukan sahaja seorang kawan malah saya dah anggap seperti adik sendiri.

“Kita sudah tidak lagi berhubung selepas awak kahwin pada 2016 – persahabatan dihalang oleh orang yang toksik tu,” tulisnya.

Dalam perkongsian itu, rakannya turut meluahkan rasa syukur dapat berhubung semula selepas tujuh tahun.

Sementara itu, Shuhada yang memuat naik semula hantara rakannya itu dengan meluahkan rasa syukur serta emoji mengalirkan air mata.

Terdahulu, satu demi satu pendedahan dibuat Shuhada termasuk kisah kecurangan suaminya dengan seorang wanita dikenali sebagai Athira Yuhada.

Pada 22 Februari lalu, Hafidz melafazkan cerai terhadap Shuhada melalui telefon bersaksikan keluarga masing-masing.


Persahabatan Masih Kekal, Jep Tetap Sayang Shuib

Baru-baru ini, perkongsian Jep Sepahtu menjadi perhatian apabila memuat naik penjelasan mengapa sahabatnya, Shuib Sepahtu tiada dalam Sepahtu Reuinion Live (SRL) sekaligus menjawab pertanyaan netizen.

Sementara itu, menerusi satu video dikongsikan seorang pengguna di TikTok, Jep menjawab soalan daripada peminat sama ada dia masih sayangkan Shuib atua tidak.

BACA: Ibu Shuib Dedah Punca Anaknya Tak Berminat Lagi Sertai SRL

Shuib berkata rasa sayangnya terhadap sahabat-sahabatnya tidak berubah serta memberitahu perkongsiannya itu adalah penjelasan.

DOA YANG BAIK² #jep #jepsepahtu #jepsepahtu? #jeptapan #tapantakgila #shuib #shuibsepahtu #mamat #mamatsepah #sepah #rahim #lawakmalaysia #lawak #sultan #live #random #lawakmalaysia #lawak #viral #trending #fypage #fyp? #fyp #fyp??viral #malaysian #malaysia #malaysiatiktok #friends #friendship #fyp? #fyp #fyp??viral #malaysian #malaysia #malaysiatiktok #beranda #berandatiktok #xyzbca

“Mestilah sayang. Saya sayang kawan-kawan saya. Yang saya ceritakan tu saya jelaskan keadaan je. Tak adalah bila macam tu kita tak kawan ke musuh.

“Dalam penulisan tu saya tak ada pun sentuh apa-apa saya cuma jelaskan itu kenyataannya. Kalau nak tanya sayang ke tak, mesti sayang kawan-kawan kan,” katanya.

Menurut Jep lagi, sudah tentu dia sayangkan Shuib apatah lagi individu itu yang menemaninya dalam industri seni sepanjang bergelar anak seni.

“Berbalik pada soalan tu, mestilah saya sayang Shuib. Dia di antara orang yang menemani perjalanan seni saya. Tapi haritu saya cerita keadaan sebenar supaya tak tergantung, jadi fitnah, ada andaian yang bukan-bukan,” katanya.


Ibu Shuib Dedah Punca Anaknya Tak Berminat Lagi Sertai SRL

Bagaimanapun, ia tidak terhenti setakat itu apabila ibu kepada Shuib iaitu Salamiah Jalani tampil bersuara untuk mempertahankan anaknya.

Menurut Salamiah, dia menyokong tindakan Shuib tidak lagi menyertai SRL kerana tidak sanggup melihat anaknya terus ditindas seperti orang tiada maruah.

Katanya lagi, ketika Shuib disiasat Suruhanjaya Pencegahan Rasuah Malaysia (SPRM) pelawak itu dilayan seperti sudah bersalah termasuklah diperli dan dimalukan oleh sahabat sendiri di bilik mesyuarat sedangkan belum dijatuhkan hukum.

Kata Salamiah lagi, anaknya tetap meletakkan jawapan pergi dari SRL disebabkan pihak Astro kerana masih menyimpan jawapan yang betul kerana tidak mahu mengeruhkan lagi keadaan.

Dalam pada itu, Salamiah berkata apa yang membuatkan anaknya sedih kerana itu adalah rakan seperjuangannya yang dikenali sebelum dia bergelar artis.

Salamiah berkata dia yang melihat kesedihan anaknya dan terpaksa melupakan minatnya demi mempertahankan maruahnya kerana ingin bekerja dengan tenang dan gembira.

Jelas Salamiah lagi, dia bukan individu yang gila publisiti murahan tetapi hanya ingin bersuara selepas bertahun-tahun melihat anaknya berdiam diri bertahun-tahun.


Mamat Sepah Harap Jep & Shuib Jangan Berpecah

Pelawak Mamat Sepah meminta netizen tidak membuat spekulasi mengenai dakwaan perselisihan faham antara dua sabahat baiknya Jep dan Shuib.

Memetik mStar Online, Mamat berkata dia berhaap dua rakan baiknya itu dapat menyelesaikan permasalahan dengan baik.

BACA: Jep Sepahtu Dedah Punca Shuib Tiada Dalam Sepahtu Reunion Live

“Saya nak komen lebih-lebih pun tak boleh sebab tak ada di pentas mereka kan, tapi mereka sahabat baik saya dan ini satu dugaan untuk mereka sebab selama ni nak sangat jadi popular.

“Saya kenal mereka sebab Shuib dan Jep memang rapat dan tidak mungkin akan bergaduh macam ni sekali, kalau ada tu pun perkara biasa saja, harap jangan la berpecah sebab sakit sebenarnya kalau berpecah macam saya dulu pernah lalui itu,

“Kepada orang di luar atau netizen yang tak tahu cerita jangan tokok tambah atau membuat spekulasi yang bukan-bukan, sebab saya tahu mereka bagaimana,” katanya.

Baru-baru ini, menerusi satu perkongsian di Instagram, Jep ada memberikan penjelasan punca Shuib tiada daalam Sepahtu Reunion Live (SRL)


Rumah Dah ‘Raya-Ready’ Ke Belum Tu? Ruma Bakal Penyelamat Geng Mak-Mak!

Walaupun baru nak masuk bulan Ramadhan, tapi kami yakin ramai dikalangan korang yang mood hari raya dah onz kan ? Ala, korang mesti dah start  survey baju raya kan? Al maklum lah nak baju raya in trend, kena lah survey dari awal. Tak lah melepas nanti.

Bab-bab survey ni selalunya geng mak-mak yang paling laju, nak-nak lagi yang nak sedondon di hari lebaran. Bukan mudah nak cari parten atau warna baju sedondon ni. Memang kena buat kerja dari awal, kalau lambat takut carca marba pula. Hihi.

Tapi kan, nak juga lah tanya korang, bab rumah tu dah ready ke belum. Takkan hari raya nanti baju jer nak baru, rumah perlu juga dapat suasana baru! Kalau bukan perkakas barang rumah baru pun, at least susun atur tu berubah lah juga. Baru dapat aura hari lebaran orang kata.

Sebut bab perkakas rumah dan susun atur ni, kami nak kongsi dengan korang terutamanya geng mak-mak yang sudah semestinya pagi lebaran nanti akan melekat di dapur dan boleh dikatakan orang yang paling penat menghiasi rumah malam raya.

Sebelum geng mak-mak ni runsing memikirkan apa yang perlu nak dibuat dengan rumah korang tu. Apa kata terjah dulu Facebook, Instagram atau TikTok Ruma. Dekat situ nanti, banyak idea yang korang boleh dopat. Korang juga boleh ikuti susunan perabot yang Ruma dah sediakan untuk korang sebagai rujukkan.

Bagi yang belum tahu, Ruma adalah jenama perabot di Malaysia yang sudah bertapak selama 6 tahun dalam pasaran dengan mempunyai 2 kedai runcit pada masa ini dan kedai dalam talian di laman web rasmi Ruma. Menariknya, Ruma juga menawarkan perkhidmatan delivery di seluruh Malaysia termasuk Sabah dan Sarawak.

Bukan tu sahaja, selain daripada harga perabot yang berpatutan, Ruma juga bakal menjadi port wajib geng mak-mak singgah disebabkan tawaran beli sekarang bayar kemudian dan lebih buat geng ini teruja sekali bila ada pelan ansuran 6-12 bulan dengan faedah 0%!

Memang sesuai sangat untuk korang yang nak perkakas baru di hari lebaran nanti. Selain dapat perabot yang baru, rumah korang juga akan dipuji oleh geng mak cik bawang yang sentiasa perhati perabot baru di rumah tu nanti!

Jangan tak tahu, di Ruma juga ada pemasangan percuma yang akan diberi kepada semua pelanggan Ruma. Memang kali ni jimat banyak duit korang, dah tak perlu upah orang nak pasang perabot baru plus korang pun tak perlu bazirkan peluh korang untuk pasang perabot. Bagi jer geng Ruma pasang!

Paling best, berdesup barang baru sampai depan rumah jika ada sebarang kerosakkan dengan perabot yang baru korang beli. Pertukaran akan dibuat dalam tempoh 14 hari pembelian. Memang pantas!

Selain dari membuatkan korang rambang mata melihat perabot yang ada di Ruma tu nanti, kami juga nak buatkan korang pening memikirkan perabot mana yang sesuai dengan rumah korang. Al maklum lah, di Ruma banyak sangat perabot yang cantik sehinggakan korang kena minta pandangan pasangan korang untuk membeli.

Bagi yang tak tahu, Ruma ni ada peminatnya yang tersendiri, ini semua berdasarkan susun atur dan tema korang. Tapi kalau korang masuk jer Ruma ni jarang lah tak kena dengan jiwa. Mesti asal tengok jer dan berkenan di hati.

Macam sister kita sorang ni yang boleh dikatakan hampir semua barang rumahnya dari kedai Ruma. Bak kata Ain Jamlus, persiapan bulan Ramadhan dan raya lebih mudah bila ada Ruma.

Paling best bila Ain yang menjadi peminat setia Ruma ni menyuarakan di mana beliau sangat selesa mencari barang-barang yang sesuai dengan gaya dan keperluan rumahnya. Bukan tu jer, pilihan hebat pada pinggan mangkuk, hiasan dan peralatan dapur adalah apa yang Ain perlukan untuk menaikkan landskap meja untuk tetamunya pada hari raya nanti.

Okey lah tak nak tulis panjang-panjang, kami pun nak juga cuci mata di Ruma. Ala beli online jer, tahu-tahu barang sampai depan pintu rumah! Maklumat lanjut layari laman rasmi Ruma.


“Nampak Semua Aset” – Netizen Tegur Baju Watie Ketat Sangat

Umum mengetahui, pelawak Shuib Sepahtu mempunyai hubungan istimewa dengan usahawan, Watie Hanifiah dan kisah mereka sering menjadi perhatian ramai.

Baru-baru ini, Watie dilihat ada memuat naik video di Instagram memaparkan dirinya sedang berjalan ‘catwalk’ di sebuah lokasi.

Menerusi video itu, Watie dilihat memakai baju berwarna putih sambil mempromosikan produk kecantikan.

Perkongsian Watie itu mendapat pelbagai reaksi daripada netizen yang menegur pemakaian usahawan itu yang dikatakan terlalu ketat sehingga menampakkan bentuk tubuhnya.

Malah, ada netizen meluahkan rasa hairan Shuib sebelum ini pernah mengatakan Watie mempunyai persamaan arwah isterinya, Siti Sarah.

Dalam pada itu, ada yang memuji kecantikan usahawan itu serta mendoakan agar Watie diberikan hidayah dan menutup aurat dengan sempurna satu hari nanti.

Terdahulu, Shuib mendedahkan dia merancang untuk mendirikan rumah tangga bersama Watie pada pertengahan tahun ini, namun perkara itu masih dalam perancangan.


Usia Cecah 40 Tahun, Sherry Ibrahim Akur Jodoh Belum Sampai Lagi

Usianya menginjak 40 tahun, pelakon Sherry Ibrahim juga tidak terlepas ditanyakan mengenai soal mendirikan rumah tangga.

Memetik Harian Metro, Sherry berkata dia tumpang gembira dengan rezeki jodoh dan zuriat mereka yang berada di sekelilingnya.

BACA: Sherry Ibrahim Tampil Berniqab Di Majlis Agama, Netizen Doa Kekal Istiqamah

Menurut Sherry, dia bukan tidak mahu berkahwin namun jodohnya masih belum sampai lagi serta mengakui gembira dengan dirinya sendiri ketika ini.

“Kalau sudah ada keputusan mengenai ke arah itu (perkahwinan) pasti saya akan berkongsi kepada umum. Saya kurang selesa untuk menjawab mengenai perihal peribadi.”

“Pada ketika ini memang saya gembira dengan diri saya sendiri. Bukan tidak mahu berkahwin, mungkin jodoh itu belum sampai lagi,” katanya.

Sementara itu, Sherry berkongsikan perkembangan terkini apabila dia berjaya menurunkan berat sebanyak enam kilogram dan mahu mengekalkan berat badannya itu.

“Saya bersenam tiga kali seminggu dan menjaga pemakanan dalam masa yang sama. Memandangkan saya suka makan benda manis, jadi saya mengawal pengambilan karbohidrat.

“Berat badan saya turun secara mendadak sekitar tahun lalu kerana tuntutan kerja. Sudahlah sibuk dengan pelbagai benda, selera makan pun tiada.

“Alhamdulillah, selera makan saya sudah kembali namun harus dikawal. Tidak dinafikan ramai yang ingat saya sakit, namun saya bertenaga untuk beriadah,” katanya.


Tak Sedar Hamil, Uqasha Senrose Dua Kali Keguguran

Pelakon Uqasha Senrose berkongsikan dirinya mengalami keguguran sebanyak dua kali selepas tiga tahun mendirikan rumah tangga bersama aktor Kamal Adli.

Memetik mStar Online, Uqasha berkata keguguran berlaku ketika dia mengalami tempoh haid yang panjang serta tidak mengetahui dirinya hamil.

BACA: Kamal Adli Beri Hadiah Mewah RM12,000 Sempena Hari Jadi Uqasha Senrose

“Dua kali saya gugur, rasa sebak pula bila cakap pasal ini. Mungkin bukan rezeki lagi. Pertama kali saya tak tahu saya mengandung semasa tunaikan umrah.

“Saya datang haid tak berhenti, mula-mula ingatkan hormon selepas kahwin dan saya biar sahaja. Semasa umrah bersama suami selepas kahwin saya tak dapat buat ibadah sangat. Kemudian semasa nak Pilihan Raya Umum ke-15 sekali lagi saya datang haid tak berhenti,” katanya.

Susulan keadaan kesihatannya itu, Uqasha bertemu dengan doktor untuk melakukan pemeriksaan dan dimaklumkan kandungan berusia dua bulan tidak dapat diselamatkan.

Uqasha berkata lagi, dia juga terpaksa menjalani pembedahan bagi membuang darah yang terkumpul pada bahagian ovum.

“Saya cakap dengan suami tentang masalah datang haid tak berhenti itu dan bimbang kalau-kalau ada masalah dalaman, saya hubungi doktor sakit puan dia suruh beli ujian kehamilan (UPT).

“Bila buat ujian dapat dua garisan, kami terus pergi hospital kerana bimbang mengandung luar rahim tapi bila periksa anak dalam kandungan dah tak ada,” katanya.

Sedih dengan apa yang berlaku, Uqasha berkata dia tetap meneruskan kehidupan seperti biasa apatah lagi dia dan suami belum merancang untuk memiliki cahaya mata lagi.

“Mestilah sedih, siapa yang selepas kahwin tak nak ada anak. Bila dapat tahu mengandung masa itu tertanya-tanya kenapa tak jaga tapi Kamal bagi semangat kata tak apa kita cuba lagi.

“Saya pun lasak masa itu dengan pengambaran dan kerja yang tidak berhenti menyebabkan kandungan yang masih baru tak kuat lagi. Nak kerja itu boleh tapi bukan yang kasar dan berat-berat.

“Alhamdulillah sekarang okay, saya pun sedang jalani pengambaran untuk drama 70 episod jadi saya tak rancang untuk ada anak buat masa ini,” katanya.

Uqasha dan Kamal mendirikan rumah tangga pada 5 November 2021 dalam sebuah majlis diadakan secara tertutup di Janda Baik, Pahang.


Suami Menyamar Call Radio, Elizad Sebak Dengar Ucapan Pasal Anak

Pasti ramai tahu, selepas lapan tahun berkahwin pelakon dan penyampai Siti Elizad pernah menjalani rawatan kesuburan in-vitro (IVF) untuk mendapatkan cahaya mata namun rezeki belum berpihak padanya.

Baru-baru ini, tular video seorang pemanggil memberikan ucapan di radio sempena Hari Wanita Sedunia buat isteri tercinta.

Apa yang mengejutkan rupanya suami Elizad iaitu Shamsul Baharin rupanya membuat panggilan tersebut dimana pada awalnya dia menyamar sebagai pemanggil biasa.

Suami Elizad menyamar jadi caller tadi. Sebak dengar ucapan suami Elizad sempena Hari Wanita hari ini. Terutama bila menyentuh soal zuriat ? Beruntung Elizad dapat suami penyayang, penyabar dan sangat memahami. InsyaAllah suatu hari nanti dikurniakan zuriat. Amin #SINARKongsi #PagiDiSINAR #fyp? #xyzbca

“Sempena Hari Wanita hari ini (semalam), saya ingin ucapkan Selamat Hari Wanita kepada isteri saya, wanita yang terhebat kerana menjadi isteri yang baik, menghormati saya dan paling penting, menghormati orang tua saya,” katanya.

Elizad dilihat tidak dapat menahan sebak apabila suaminya memberikan ucapan mengenai zuriat yang masih dinanti-nanti oleh pasangan itu.

“Walaupun kita belum ada zuriat bersama, but it’s okay sayang. Just go together, let’s strive and I’m still loving you Elizad Sharifuddin till Jannah,” katanya.

Elizad yang dilihat lizad dilihat cuba menahan air mata turut l mengucapkan terima kasih kepada suaminya yang sentiasa bersabar menunggu kehadiran zuriat meskipun ramai yang sering bertanya mengenai perkara itu.

“I tak sangka you call. Thank you sebab selalu sabar, walau orang keep pushing us (bertanya soal cahaya mata).. I tengok you tak pernah tanya I, you orang yang sangat hebat.

“Terima kasih, hopefully you dapat jaga I forever till Jannah. Sorry kalau ada mana-mana yang terkurang,” luahnya.


Stres Baca Kes Keganasan Rumah Tangga, Farahdhiya Takut Nak Kahwin

Pelakon dan penyanyi Farahdhiya berkata emosinya terganggu dan stres setiap kali terbaca berita kes keganasan rumah tangga lebih-lebih lagi melibatkan selebriti.

Memetik Kosmo, susulan pendedahan kisah-kisah curang dan pukul isteri menimbulkan perasaan takut untuknya mendirikan rumah tangga.

BACA: Perempuan Lain Suka Pergi Butik LV, Farahdhiya Seronok Pergi Pasar Tani

“Saya akui sekarang memang kurang ‘bermain’ media sosial. Saya banyak mengikuti berita yang sejak akhir-akhir ini melaporkan kisah yang tidak seronok untuk dibaca.

“Sebagai contoh kemalangan dan keganasan rumah tangga. Bila baca berita-berita sebegitu, saya berasa agak tertekan. Emosi jadi terganggu. Saya pun tidak tahu kenapa,” katanya.

Kata Farahdhiya lagi, dia mengakui takut jika perkara sama berlaku pada dirinya selepas berkahwin suatu hari nanti serta meminta suami pulangkan isteri mereka kepada keluarga dengan cara baik.

“Bila baca kisah-kisah keganasan rumah tangga, memang emosi saya akan terganggu. Bagaimanalah saya nak berkahwin nanti?

“Saya takut jika terkena pada diri sendiri. Sepatutnya untuk para suami, jika sudah ambil anak orang secara elok, jika mahu dipulangkan semula pun biarlah dengan cara elok.

“Ini tidak. Ada yang sampai memukul hingga membunuh. Saya rasa seram. Apa nak jadi dengan dunia ini?” katanya


Netizen Mula Menyampah Dengan Pendedahan Shuhada?

Sejak minggu lalu hangat diperkatakan mengenai kemelut rumah tangga Hafidz Roshdi yang bukan sahaja menceraikan Nurul Shuhada namun bertindak mencederakan isterinya itu.

Susulan itu, rata-rata mengecam Hafidz apatah lagi sanggup menumbuk wanita yang bertarung nyawa melahirkan dua cahaya matanya.

BACA: “Berzina, Mandi Wajib Bersama” – Shuhada Dakwa Hafidz Kantoi ‘Check In’ Hotel?

Namun, ada juga yang menyampah serta kurang senang dengan komen Shuhada serta pendedahan di media sosial miliknya dianggap sebagai melampau.

Tidak kurang juga, ada yang mengatakan apa yang dilakukan Hafidz sehingga tergamak melafazkan cerai terhadap isterinya melalui telefon mempunyai asas atas sebab tidak mampu untuk mengawal perasaan marah.

“Padan muka. Balasan kepada wanita yang mulut kurang ajar. Tak hormat suami dan kuat provoke. Elok tambah lagi 10 jahit di belah pipi kanan tu.

“Hang bising-bising dengan suami, dia tension. Kan dah berjahit. Lain kali janganlah bising. Tak suka tinggalkan suami macam tu,” tulis netizen.

Terdahulu, satu demi satu pendedahan dibuat Shuhada termasuk kisah kecurangan suaminya dengan seorang wanita dikenali sebagai Athira Yuhada.

Pada 22 Februari lalu, Hafidz melafazkan cerai terhadap Shuhada melalui telefon bersaksikan keluarga masing-masing.


Syamsul Yusof Takut Puteri Sarah Tuntut Harta Sepencarian?

Sejak beberapa hari lalu hangat diperkatakan apabila pengarah terkenal, Syamsul Yusof enggan melepaskan isteri pertamanya, Puteri Sarah dalam kes sebutan perceraian mereka.

Puteri Sarah turut memohon agar suaminya  menceraikannya kerana dia tidak nampak jalan berdamai malah mereka juga sudah lama tidak seperti suami isteri.

BACA: “Kami Dah Lama Tak Macam Suami Isteri” – Puteri Sarah

Sementara itu, menerusi satu perkongsian di Insta Story Puteri Sarah dilihat ada memuat naik mesej diterima daripada individu yang mendakwa kawannya mengenali Ira Kazar.

Individu itu mendakwa Syamsul mahu bercerai namun enggan berbuat sedemikian kerana takut Puteri Sarah akan menuntut harta sepencarian.

Bagaimanapun, tidak dapat dipastikan kesahihan dakwaan daripada individu berkenaan adalah benar merupakan kenalan kepada isteri kedua pengarah itu.


Shila Amzah Tak Nak Kahwin, Selagi Ubai Tak Lamar Betul-Betul

Umum mengetahui penyanyi Shila Amzah kini menjalin hubungan cinta dengan pempengaruh media sosial Ubai dan kisah mereka sering menjadi perhatian.

Baru-baru ini, tular video di TikTok memaparkan penyanyi itu membuat sesi live bersama kekasihnya dilihat sedang berbual di sebuah lokasi.

Apa yang menjadi perhatian, Ubai berkata ‘door gift’ sudah ditempah dan mereka bakal melangsungkan perkahwinan tidak lama lagi.

Hold up! Are Shila Amzah and Ubai Mz actually tying the knot this weekend?

“Doorgift dah tempah, nak sponsor ke? Kami akan melangsungkan perkahwinan tidak lama lagi. Sponsor-sponsor boleh masuk, doorgift ke pelamin,” katanya.

Bagaimanapun, Shila meminta netizen supaya mengendahkan kata-kata Ubai itu serta memberitahu dia mahu berkahwin pada hari Sabtu.

Dalam pada itu Shila berkata dia tidak mahu berkahwin selagi kekasihnya tidak melamar dengan cara yang betul.

“Jangan dengar cakap Ubai ni, kitaorang nak kahwin hari Sabtu. Tapi selagi Ubai tak lamar betul-betul saya tak akan kahwin dengan awak, mudah,” katanya.


“Pulanglah Ke Pangkal Jalan, Sudah Jauh Tersesat” – Ibu Syamsul Yusof

Sejak beberapa hari lalu hangat diperkatakan apabila pengarah terkenal, Syamsul Yusof enggan menceraikan isterinya, Puteri Sarah dalam sebutan prosiding di mahkamah.

Puteri Sarah meluahkan rasa kecewa dengan keputusan Syamsul enggan menceraikannya kerana percaya masih ada sinar untuk berdamai.

BACA: “Kami Ada 3 Orang Menantu Yang Hebat-Hebat, Cukuplah” – Ibu Syamsul Yusof

Baru-baru ini, perkongsian ibu kepada pengarah tersebut iaitu Datin Patimah Ismail dilihat ada memuat naik luahan hati di Insta Story.

Menerusi entri itu, Datin Patimah meminta anaknya itu supaya kembali ke pangkal jalan kerana sudah jauh tersesat.

Malah, Datin Patimah berkata mereka sekeluarga menerima Syamsul dengan terbuka dan Allah Maha Pengampun.

Hidupmu hampir hancur! Pulanglah  ke pangkal jalan, sudah jauh tersesat. Pintu kami sentiasa terbuka untuk mu. Allah juga maha pengampun,” tulisnya

Datin Patimah turut menyertakan wajah anaknya yang terpapar menerusi keratan akhbar pada perkongsian tersebut.

Terdahulu, pihak mahkamah meminta agar kedua-dua pihak melantik wakil Jawatankuasa Pendamai (JKP) untuk urusan penceraian tersebut.


Netizen Minta Penerbit, Pengarah Boikot Hafidz Roshdi

Sejak minggu lalu hangat diperkatakan mengenai Nurul Shuhada Mat Shukri yang ditumbuk oleh suaminya, pelakon Hafidz Roshdi sebanyak tiga kali hingga menerima 10 jahitan.

Susulan tindakannya itu, rata-rata netizen berang dengan pelakon tersebut apatah lagi mencederakan ibu kepada kedua-dua anaknya.

Sementara itu, menerusi komen di Instagram Melodi yang memuat naik video temu bual bersama Shuhada pada Ahad lalu, netizen meluahkan rasa marah serta meminta pelakon itu diboikot.

Malah, ada yang meminta pihak penerbit dan pengarah supaya memboikot Hafidz dari muncul di kaca televisyen sebagai pengajaran di atas apa yang dilakukannya.

Dalam pada itu, ada netizen berpendapat jika ada penerbit atau pengarah yang mengambil Hafidz berlakon hanya akan mencemarkan karya tersebut.

Terdahulu, Shuhada mendedahkan kantoi kali kedua masih berhubung dengan orang ketiga dikatakan menjadi punca dia ditumbuk oleh suaminya.


Puteri Sarah Lancar Lagu Sempena Ulang Tahun Perkahwinan Ke-9

Pelakon Puteri Sarah Liyana tampil melancarkan lagu berjudul Terus berkisar mengenai kisah berlaku dalam kehidupannya termasuk kemelut rumah tangga, hari ini.

Memetik mStar Online, Puteri Sarah berkata lagu nyanyian Sarah Fazny dan Zayani itu adalah luahan rasa yang terbuku dalam hatinya.

BACA: “Saya Hanya Mahu Dilepaskan, Saya Dah Tak Ada Perasaan Terhadap Syamsul”

Menurut Puteri Sarah lagi, dia berharap lagu tersebut dapat memberi inspirasi kepada wanita lain yang berdepan nasib sama dengannya untuk terus bangkit.

“Lagu ini memang mengisahkan tentang apa yang terjadi kepada idir saya. Apa yang berlaku selama ini saya ceritakan dan terjemahkan menjadi sebuah karya yang terus mewakili isi hati saya.

“Saya gembira karya ini akhirnya dapat menemui pendengar hari ini. Setidaknya mereka yang diluar sana yang senasib dengan saya dapat bangkit dan meneruskan kembali hidup seperti dulu.

“Sehebar mana pun kemelut yang berlaku, jangan sesekali meratapi apa yang berlaku. Saya mahu mereka yang senasib dengan saya bangkit dan teruskan kehidupan,” katanya.

Lebih menjadi perhatian lagu tersebut dilancarkan hari ini yang juga hari ulang tahun perkahwinannya kesembilan bersama Syamsul.

Dalam pada itu, Puteri Sarah berkata meskipun status perkahwinannya masih dalam proses berbicaraan namun ia tidak menjadi alasan untuk dia terus bersedih.

“Saya mahu jalan terus dan tida lagi pedulikan apa sahaja kemelut yang berlaku. Sebagai wanita dan yang paling penting sebagai seorang ibu, saya harus terus kuat.

“Saya harus bangkit daripada kesedihan dan meneruskan kehidupan. Bangkit bukan bermakna ingkar, tapi lebih kepada menyayangi diri sendiri dan tidak membiarkan diri dipihak,” katanya.

Lirik lagu Terus ditulis Sarah bersama komposer lagu ini, Faizal Ulwi dan dinyanyikan Sarah Fazny dan Zayani.


Raja Afiq Bengang Dituduh Ambil Dadah, Ditanggung Isteri Sebab Tiada Job

Gara-gara berat badannya turun mendadak, ada pihak tidak bertanggungjawab menuduh pelakon Raja Afiq mengambil barang terlarang.

Memetik mStar Online, Afiq menafikan tuduhan tersebut  serta akan mengambil tindakan kepada individu yang memfitnahnya.

“Sebelum ini saya ada keluarkan cerita disihirkan jadi mungkin orang yang sama lakukan iaitu orang yang sihir itu, kami tak mahu tuduh sesiapa cuma boleh fikir logik akal sebenarnya.

“Hisap dadah apanya, saya ni hisap rokok pun tidak tau, saya cuma bersukan saja sekarang ni dan itu sebab turun berat badan mendadak, cerita saya atau kehidupan saya hanya isteri saja yang tahu.

“Kepada yang menuduh atau melemparkan segala tuduhan tersebut saya mahukan bukti sahih saya hisap dadah itu dan saya tak maafkan individu terbabit… jumpa la dekat akhirat nanti,” katanya.

Sementara itu, isteri kepada pelakon itu iaitu Soffwany Yusoff berkata tidak salah jika dia menanggung kehidupan  suaminya disebabkan gangguan sihir yang dikatakan menyekat rezekinya.

“Bukan satu kesalahan kerana kita suami isteri. Kita berkahwin untuk saling membantu, melengkapi.. bukan saling membebani satu sama lain,” katanya.

Terdahulu, Afiq mendedahkan dia melalui detik hitam apabila berdepan masalah kesihatan selepas disihir oleh individu tidak dikenali.

Afiq berkata ustaz yang merawatnya mengatakan individu tersebut mempunyai niat untuk menyekat rezekinya. Malah sejak pertengahan tahu lalu dia juga kurang menerima tawaran berlakon dan kurang keyakinan diri.


Da’i Fuad Cadang Puteri Sarah & Syamsul Yusof Tutup Mulut

Pendakwah selebriti, Ahmad Fuad Mohamad Mokhtar atau Dai’ Fuad mencadangkan kepada pasangan selebriti, Puteri Sarah Liyana dan Syamsul Yusof tidak mengeluarkan apa-apa lagi kenyataan.

Menerusi satu perkongsian di Instagram, Da’i Fuad berkata sudah cukuplah ramai yang terkesan dengan masalah rumah tangga yang dihadapi oleh pasangan itu.

BACA: “Kami Dah Lama Tak Macam Suami Isteri” – Puteri Sarah

Da’i Fuad turut meminta segala permasalahan dalam rumah tangga mereka diselesaikan di mahkamah dan bukan di media sosial.

“Saya mencadangkan Puteri Sarah dan Syamsul Yusof untuk tutup mulut dan tidak mengeluarkan apa-apa kenyataan. Tumbangkan orang sepatutnya di mahkamah bukan di media sosial.” tulisnya.

Dalam pada itu, Da’i Fuad turut memetik kisah anak angkat kepada Nabi Muhammad SAW iaitu Zaid Alharith juga pernah bercerai dengan Zainab binti Jahsy.

“Dahulu anak angkat nabi, Saidina Zaid alharith pernah bercerai dengan Zainab binti Jahsy. Padahal mereka tokoh besar dan popular kerana akrab dengan nabi.

“Ada mereka buat kenyataan media? Ada mereka beritahu masyarakat kenapa perlu berpisah? Ada mereka membuka kelemahan masing-masing?” tulisnya.

Tambah Da’i Fuad lagi, perceraian adalah jalan keluar buat pasangan yang sudah tidak sehaluan, tetapi bukannya meraih perhatian umum serta meminta untuk selesaikan secara matang.


“Perampas Ganggu Rumah Tangga Sampai Suruh Cerai, Itu Haram..” – UAI

Sejak kebelakangan ini hangat diperkatakan di media sosial mengenai isu orang ketiga dalam rumah tangga pasangan suami isteri sehingga berlaku perceraian.

Baru-baru ini, pendakwah Furqan Fawwaz menemu bual Ustaz Azhar Idrus (UAI) mengenai topik penyondol dalam rumah tangga yang menjadi bualan ramai.

BACA: “Poligami Tanpa Izin Isteri Dianggap Tak Mampu” – Ustaz Azhar Idrus

Menerusi video dikongsikan di Instagram, Furqan meminta pandangan daripada UAI mengenai perkara itu. UAI menjelaskan Islam membenarkan poligami namun perlu faham mengenai poligami.

“Kita kena bahagikan dulu mana yang dikatakan menganggu rumah tangga orang dan mana yang dikatakan poligami yang dibenarkan dalam Islam.

“Dalam Islam ini, dia kahwinnya seorang. Jika kamu kahwin lebih dari seorang, dibolehkan. Bukan disuruh. Cuma kena faham,” katanya.

Kata UAI lagi, istilah penyondol itu mempunyai makna tersendiri dimana wanita itu layak digelar sedemikian jika sengaja mahu merosakkan rumah tangga orang lain.

Menurut UAI, haram hukumnya jika seseorang wanita mahu mengganggu rumah tangga seseorang sehingga suami menceraikan isterinya.

“Kalau makna sondol itu ialah orang perempuan yang dia sengaja nak merosakkan rumah tangga orang lain baru hukummnya haram. Tapi kalau dia nak berkahwin dengan suami orang, hukumnya harus.

“Ramai orang salah faham, dia kata kalau kahwin dengan suami orang dikira merampas. Salah. Perampas ni begini, dia kahwin dengan suami orang dan dia suruh cerai isteri tua. Itu perampas.

“Dia hidup dengan baik, dia akan jadi isteri yang kedua. Itu bukan perampas. Itulah yang dibenarkan dalam Islam. Hukum tu tengok-tengok dulu. Bukan dengan emosi.

“Kalau memang dia ganggu rumah tangga orang supaya runtuh rumah tangga itu, supaya bercerai laki bini itu haram. Itu bukan pendapat saya, itu pandangan di sisi Islam,” katanya.


Amelia Henderson Nak Masuk Miss Universe Malaysia, Takkan Pakai Bikini

Pelakon Amelia Henderson mahu mencuba nasib untuk menyertai pertandingan ratu cantik Miss Universe Malaysia 2023.

Memetik Harian Metro, Amelia berkata tahun ini adalah peluang terakhir jika dia berhasrat untuk menyertai pertandingan itu kerana had umur.

“Saya memang nak sertai dan sedang mempertimbangkan sama ada nak masuk atau tak. Kalau betul saya masuk, alangkah baik kalau dapat sokongan anda.

“Saya tak rasa ingin bersaing. Untuk bertanding dengan wanita lain, saya ragu-ragu tapi nak sebenarnya. Kalau saya tak masuk tahun ini, sudah tak ada ruang untuk bertanding,” katanya.

Dalam pada itu, Amelia turut meluahkan rasa lega kerana segmen berbikini dalam pertandingan itu sudah tidak diwajibkan dan dia tidak akan berbikini di atas pentas.

“Saya bukan seorang yang selesa memperagakan bikini atas pentas. Saya tak rasa saya sanggup lakukan itu sampai bila-bila. Tapi sekarang, pengurusan mereka pun sudah bertukar tangan,” katanya.


“Kami Dah Lama Tak Macam Suami Isteri” – Puteri Sarah

Pelakon Puteri Sarah memohon agar suaminya, pengarah terkenal Syamsul Yusof menceraikannya kerana dia tidak nampak jalan berdamai buat mereka.

Memetik Harian Metro, Puteri Sarah turut mempersoalkan sinar apa yang dimaksudkan oleh suaminya apatah lagi mereka sudah setahun tidak berjumpa.

BACA: “Saya Hanya Mahu Dilepaskan, Saya Dah Tak Ada Perasaan Terhadap Syamsul”

“Saya sudah setahun tidak bertemu dia dan selepas setahun, ini baru pertama kali saya berjumpa dengannya. Apa yang ada sinar lagi? Biarkan saya pergi.

“Saya harapkan supaya saya dilepaskan dengan baik. Jangan susahkan lagi keadaan. Untuk apa? Awak dah kahwin baru, pergilah dekat isteri sana. Saya tak marah,” katanya.

Dalam pada itu, Puteri Sarah nekad untuk bercerai kerana mereka sudah tidak lagi menjalani kehidupan sebagai suami isteri, malah Syamsuk tidak laksanakan tanggungjawab suami.

“Kami dah lama tak macam suami isteri. Dia dah lama tak jalankan tanggungjawab sebagai seorang suami. Nafkah anak-anak dia tak abaikan. Lagi sekali, nafkah anak-anak dia tak abaikan,” katanya.

Dalam pada itu, Puteri Sarah berkata kini semuanya sudah terlambat dan hatinya sudah tertutup untuk berdamai sedangkan perbincangan sepatutnya dilakukan tiga tahun lalu.

“Perbincangan itu sepatutnya berlaku tiga tahun lepas, kepada orang-orang di luar yang kata saya menghalang poligami, mereka semua sebenarnya tak tahu apa yang berlaku.

“Pada waktu itu saya tutup aib dia kerana masih sayang, tapi sekarang bila tak mahu melepaskan saya, saya jadi tertanya-tanya kenapa? Saya hanya mahu keluar daripada masalah ini, saya nak move on, dah terlambat kalau baru sekarang nak tersedar isteri dah hilang,” katanya.


Farid Kamil Dedah Isteri Masih Trauma Dipukul

Sejak semalam, perkongsian pelakon dan pengarah Farid Kamil di Insta Story seolah menyindir seseorang yang mengasari wanita menjadi perhatian ramai.

Menerusi satu perkongsian, Farid berkata individu tersebut mempunyai rekod mengasari wanita sejak tahun 2005 sehingga 2020 namun tiada tindakan sehingga kini

Dalam perkongsian lain, Farid berkata individu yang dimaksudkan adalah seseorang yang memukul isterinya, Diana Danielle pada tahun 2005.

“Untuk rekod, ya dia yang memukul wanita bernama Diana pada 2005. Buat laporan tapi tiada tindakan (NFA). Anak Sultan Kuala Lumpur barangkali.. sindir Pak Abu,”tulisnya.

Dalam entri lain, Farid mendedahkan isterinya masih terkesan dan trauma dengan insiden dipukul oleh individu berkenaan.

“Trauma sampai sekarang. Kesian, tak ada siapa boleh back up orang trauma ni tau Dol. Kau sampai tahun 2023 masih memukul wanita lagi.

“Ambil gambar senyum dengan gigi palsu tu,jari tunjuk atas..? Macho ke pukul wanita ni Dol…” tulisnya.

Sementara itu, Farid mengatakan wanita penuh kelembutan dan sepatutnya dihormati bukan dikasari serta menakutkan mereka.


“Satu Hari Kita Hanya Menjadi Sekeping Gambar & Kenangan” – Isteri ND Lala

Perkongsian terbaru isteri kepada penyanyi ND Lala iaitu Fauziah Sarman sekali lagi menarik perhatian apabila memuat naik foto keluarganya di Instagram.

Hantaran itu sekaligus mencetuskan tanda tanya netizen mengenai status rumah tangga pasangan itu apabila ada dakwaan mengatakan ND Lala bernikah satu lagi secara rahsia.

“Satu hari nanti kita hanya menjadi sekeping gambar dan kenangan,” tulisnya.

Menerusi perkongsian itu juga, Fauziah turut menzahirkan rasa syukur di atas nikmat dikurniakan Allah serta memohon agar dilindungi dengan kasih sayang Yang Maha Esa.

“Terima kasih Allah diatas segala nikmat dan kurniaMu sampai hari ini. Jadikanlah setiap langkah kami selalu dalam kebaikan dan jadikanlah sisa-sisa umur kami penuh dengan barakah dan lindungilah kami semua dengan kasih sayangMu. Amin Amin Ya Rabbal A’lamin,” katanya.

Terdahulu, hangat diperkatakan seorang penyanyi dan pelakon lelaki popular era 80-an dikatakan bernikah lagi satu dengan wanita muda secara rahsia serta ada netizen mendakwa individu tersebut adalah ND Lala.


Amelia Henderson Benci Digelar Janda

Baru-baru ini tular perkongsian seorang pengguna di Twitter mengenai pelakon Amelia Henderson yang bukan sahaja cantik, malah memiliki rekod tahap intelligence quotient (IQ) 180.

Bagaimanapun, ada individu yang menyentuh mengenai status perkahwinannya sebagai janda merujuk kepada wanita yang pernah berkahwin.

also i hate the word janda so much… can we stop reducing women by describing us by our relationship status in 2023? i am an award winning actress, model, host, producer and dancer with 27 years of experience. janda is the most disrespectful and uninteresting way of describing me

Ciapan individu berkenaan mendapat perhatian Amelia yang mengatakan dia benci dengan perkataan janda dimana gelaran itu dianggap tidak menghormati.

Malah, gelaran itu seolah memberi gambaran kurang baik pada wanita yang pernah bercerai serta meminta masyarakat tidak merendahkan wanita kerana gagal dalam perkahwinan.

Dalam pada itu, Amelia berkata perkahwinan adalah sesuatu yang indah dan bukannya pencapaian. Ujarnya lagi, wanita yang tidak berkahwin atau gagal dalam rumah tangga bukan satu kekurangan.

getting married is a beautiful thing. but it is not an ‘achievement’. women who choose to not be married or with past marriages that haven’t worked out, are not less because they haven’t ‘achieved’ marriage. do not let society EVER pressure you to settle down if you’re not ready https://t.co/hLjnWUxV90

Terdahulu, Amelia pernah mendirikan rumah tangga denganTunku Datuk Harrunnarasheed Putra Tunku Annuar pada 14 Ogos 2015, bagaimanapun perkahwinan mereka terlerai pada 2018.


“Saya Hanya Mahu Dilepaskan, Saya Dah Tak Ada Perasaan Terhadap Syamsul”

Hari ini hangat diperkatakan apabila pengarah terkenal, Syamsul Yusof enggan menceraikan isterinya, Puteri Sarah dalam prosiding sebutan di Mahkamah Rendah Syariah hari ini.

Memetik BH Online, Puteri Sarah meluahkan rasa kecewa dengan keputusan Syamsul enggan menceraikannya kerana percaya masih ada sinar untuk berdamai.

Mendesak supaya dirinya dilepaskan, Puteri Sarah berkata semuanya sudah terlambat seandainya suaminya itu baru tersedar akan kehilangan dirinya.

“Lepaskan sahaja saya. Sudah ada isteri baharu dan tak mengambil endah pasal saya, kenapa tiba-tiba baru hari ini nak tersedar? Saya memang tak nak.

“Kalau baru hari ini nak tersedar yang akan kehilangan isteri, sudah terlambat. Perbincangan sepatutnya berlaku tiga tahun lepas.

“Saya hanya mahu dilepaskan dan ingin meneruskan kehidupan baharu. Saya sudah tidak ada perasaan lagi terhadapnya,” katanya.

Dalam pada itu, aktres itu juga mendedahkan Syamsul juga tidak tidak menjalankan tanggungjawab sebagai suami serta pelik dengan tindakan Syamsul yang tidak mahu melafazkan talak.

“Kita sudah lama tidak seperti suami isteri. Dia juga sudah tidak menjalankan tanggungjawab sebagai suami. Dia sepatutnya terkejut dengan tindakannya sendiri yang secara tiba-tiba tak mahu bercerai. Kita semua mengharapkan semuanya selesai (bercerai),” katanya.


Shuhada Terkejut Tengok Keputusan Scanning Klinik, Netizen Dakwa Kekasih Hafidz Hamil?

Sejak minggu lalu hangat diperkatakan mengenai Nurul Shuhada Mat Shukri yang ditumbuk oleh suaminya, pelakon Hafidz Roshdi sebanyak tiga kali hingga menyebabkan kecederaan.

Menerusi temu bual bersama Melodi baru-baru ini, penerbit program tersebut iaitu Michelle Wee sempat bertanyakan ‘scanning’ yang dilakukan di sebuah klinik pada tahun lepas.

BACA: “Berzina, Mandi Wajib Bersama” – Shuhada Dakwa Hafidz Kantoi ‘Check In’ Hotel?

Andai Hafidz Roshdi berkahwin dengan Athira, nie ucapan padu Syuhada buat Pelakon Hafidz Roshdi ? #meloditv3 #panas #hafidzroshdidanathirayuhada #curang #panas #tumbuk #hafidzroshdi #tv3 #ceritaartismalaysia

“Kebetulan saya ada dapat maklumat *censor beep* scanning nama *censor beep* berlaku tahun lepas di satu klinik result menunjukkan beliau *censor beep*. You tahu pasal ini?” soal Michelle.

Shuhada dilihat terkejut serta bertanyakan dari mana bukti itu diperoleh. Kata Shuhada lagi dia hanya menyerahkan segalanya kepada Allah yang Maha Mengetahui.

Hanya Allah Maha Mengetahui segala sesuatu perkara si dia dan si dia . Itu saja saya boleh katakan. Saya memang betul-betul berserah kepada Allah. Allah akan adili sebaiknya,” katanya.

Video yang dikongsikan di TikTok Melodi itu mendapat pelbagai reaksi daripada netizen yang mendakwa keputusan yang dimaksudkan adalah ‘orang ketiga’ hamil.


Selesai Di Mahkamah, Sharnaaz Dipuji Terus Jemput Anak Balik Umrah

Umum mengetahui, meskipun sudah berpisah pelakon Sharnaaz Ahmad tetap berkawan baik dengan bekas isterinya, Noor Nabila demi anak tunggal mereka, Jebat Jayden.

Beberapa minggu lalu, Sharnaaz menghantar anaknya ke lapangan terbang yang mahu berangkat ke Tanah Suci Mekah bersama Nabila.

Semalam, seorang pengguna TikTok ada memuat naik video ternampak Sharnaaz dilihat menjemput anak tunggalnya di lapangan terbang yang baru sahaja tiba dari Tanah Suci.

nak sambut mak sendiri balik umrah, rezeki terjumpa Bilal family’s, saya sambut dari jauh ajelee ??haaaai ! #neelofa #neelofaharis #sharnaazahmad #fyp #foryou #mamusharnaaz

Menerusi video itu, kelihatan Sharnaaz dilihat memakai kemeja biru mendukung Jebat dan melepaskan rindu pada anaknya itu selepas hampir dua minggu tidak bertemu.

Perkongsian video itu mendapat pelbagai reaksi daripada netizen yang memuji hubungan baik antara Sharnaaz dan keluarga bekas isteri.


Ibu Mentua Akan Jadi Saksi, Pencelah Kes Puteri Sarah

Pelakon Puteri Sarah memaklumkan ibu dan bapa mentuanya, Datuk Yusof Haslam dan Datin Patimah Ismail bakal menjadi saksi dan pencelah kes membabitkan rumah tangganya bersama Syamsul Yusof.

Memetik Harian Metro, Sarah berkata ibu mentuanya ada menghubunginya pagi tadi memaklumkan akan memberikan sokongan serta menjadi saksi.

BACA: Syamsul Tak Nak Lafaz Talak, Puteri Sarah Dakwa Pernah Dipukul

“Mak dan bapa mentua saya baru hubungi pagi tadi maklumkan mereka ingin mencelah dan menjadi saksi apabila berhadapan dengan orang ketiga dan Syamsul.

“Mereka sanggup nak beri keterangan kerana mereka sentiasa dengan saya, mereka nampak apa yang berlaku. Malah mereka turut titipkan doa untuk saya hari ini,” katanya.

Dalam prosiding hari ini, Puteri Sarah terpaksa mengemukakan bukti baru kepada mahkamah mendakwa pernah dipukul suaminya tiga tahun lalu.

Puteri Sarah berkata dia tidak membuat laporan polis kerana ketika itu masih wujud rasa cinta pada suaminya dan ibu mentuanya yang menyelamatkannya.


“Jaga Hati Isteri, Dia Sediakan Makanan & Jaga Anak-Anak Kita” – Azlee Senario

Sejak kebelakangan ini hangat diperkatakan kisah kemelut rumah tangga melibatkan selebriti berlaku curang sehingga tergamak mencederakan isteri.

Baru-baru ini, perkongsian pelawak Azlee Senario menjadi perhatian apabila memuat naik video menyeru kaum lelaki supaya lebih menghargai isteri masing-masing.

BACA: Berkat Doa Ebit Lew, Ramai Datang Beli Di Gerai Azlee Senario

Menerusi perkongsian di TikTok itu, Azlee berkata isterilah yang menyediakan makanan untuk keluarga serta menjaga anak-anak.

Dalam video tersebut, Azlee turut memuat naik gambar bersama isterinya, Aslinda Ayob serta turut mendoakan agar isteri tercinta dirahmati Allah.

“Kita kena menjaga hati seorang isteri yang selalu menyediakan makanan untuk kita, basuh baju kita, menjaga anak-anak kita. Ya Allah kau rahmatilah isteriku Aslinda Ayob. Gembirakan hatinya dan jadikanlah dia isteri yang solehah, aamiin,” tulisnya.

Perkongsian Azlee itu mendapat pelbagai reaksi daripada netizen yang bersetuju dengan pendapatnya itu.

Tidak kurang juga, ada yang meluahkan rasa rindu melihat pelawak itu beraksi di kaca televisyen serta mengucapkan terima kasih kerana pernah menghiburkan mereka.


“Dia Kata Masih Ada Sinar, Sinar Apa? Sinar Harian?”

Dalam prosiding hari ini, pengarah sensasi Syamsul Yusof enggan menceraikan isterinya Puteri Sarah kerana percaya masih ada sinar untuk berdamai.

Menerusi video dimuat naik Xtra di TikTok, Puteri Sarah berkata suaminya itu tidak mahu melepaskannya serta menyatakan Syamsul percaya bahawa mereka masih boleh berdamai.

“Tak nak, dia tak nak lepaskan Sarah. Dia kata masih ada sinar. Sinar apa? Sinar Harian?” Dia kata, masih boleh berdamai lagi, dan dia kata masih ada sinar,” katanya.

Sementara itu, Puteri Sarah turut mempersoalkan sinar apa yang dimaksudkan oleh Syamsul sedangkan suaminya tidak bertanya khabar ketika dia masukkan hospital baru-baru ini.

“Sarah masuk hospital hari itu pun, dia tak jenguk tanya khabar. Sinar apa? Sarah tak tahu kenapa dia buat macam tu,” katanya.

Dalam pada itu, Sarah berkata dia tidak tahu mengapa Syamsul enggan menceraikannya serta meminta pengarah itu melepaskannya.

Tambah Sarah lagi, suaminya ada berhubung mengenai anak-anak ketika mereka menunaikan umrah baru-baru ini.

“Apa yang ada sinarnya lagi? Just let me go. Seperti biasa, dia ada berhubung mengenai anak-anak sewaktu pergi menunaikan umrah, baru-baru ini. Sekarang ini, nak mencelah pula. Just let me go, Mohd Shamsul, Sarah dah malas,” katanya.

Terdahulu, mahkamah memerintahkan pasangan itu melantik wakil Jawatankuasa Pendamai (JKP) dalam kes permohonan perceraian mereka.


Kunci Mulut, Syamsul Yusof Hanya Beri Isyarat ‘Allah Yang Satu’

Pengarah sensasi, Syamsul Yusof enggan memberikan kenyataan susulan tidak mahu melepaskan isterinya, Puteri Sarah dalam prosiding di Mahkamah Rendah Syariah hari ini.

Memetik Harian Metro, sebaik sahaja prosiding tamat Syamsul dilihat tidak mengendahkan pertanyaan daripada media.

BACA: Syamsul Tak Nak Lafaz Talak, Puteri Sarah Dakwa Pernah Dipukul

Syamsul juga hanya menggelengkan kepala apabila ditanya sebab tidak menceraikan isterinya dan dakwaan memukul Puteri Sarah tiga tahun lalu.

Malah, Syamsul juga dilihat hanya menunjukkan isyarat tangan tanda ‘aman’ dan ‘Allah Yang Satu’ ketika beredar daripada mahkamah.

Sementara itu, peguam yang mewakili Syamsul berhujah di mahkamah bahawa anak guamnya tidak mahu menceraikan Puteri Sarah kerana percaya masih ada sinar untuk perbaiki perkahwinan mereka.

“Masih ada sinar untuk pasangan ini… pihak kami tidak setuju pelantikan hakam untuk kes perceraian ini,” katanya.

Terdahulu, mahkamah memerintahkan kedua-dua pihak melantik wakil Jawatankuasa Pendamai (JKP) dalam kes permohonan perceraian mereka.